Muxtar respublikanın taxılçıları cari ildə 115 min 649 ton məhsul tədarük ediblər - serqqapisi.az\nƏgər keçən il məhsuldarlıq 30,9 sentner idisə, bu il 31,4 sentner olub. Təbii ki, bu nəticəyə nail olunmaqda bir neçə amil başlıca rol oynayıb. Bu sırada ilk olaraq dövlət qayğısını qeyd etməliyik. Məhz bu qayğının ifadəsidir ki, cari ildə də meliorasiya-irriqasiya tədbirləri davam etdirilib. Uzun illər əkilməyən və istifadəsiz qalan torpaq sahələrinə yeni suvarma kanallarının çəkilməsi, müasir meliorasiya və irriqasiya sistemlərinin qurulması əkin dövriyyəsinə yeni sahələrin qatılmasında mühüm rol oynayıb. Belə ki, yeni torpaq sahələrinin əkin dövriyyəsinə qatılması hesabına suvarılan torpaq sahələrinin genişləndirilməsi üçün Kəngərli rayonunun Böyükdüz kəndi ərazisində 800 hektar sahədə qapalı suvarma şəbəkəsinin tikintisi davam etdirilib, 3,5 kilometr ana xətt, müxtəlif diametrli borularla 28,4 kilometr paylayıcı boru xətti çəkilib, 294 supaylayıcı hovuz və suvarma hidrantı quraşdırılıb. Bu tədbir Şahbuz rayonunun Türkeş kəndi ərazisində də həyata keçirilib. Belə ki, 294 hektar sahədə də qapalı suvarma şəbəkəsinin tikintisi aparılıb, 5,15 kilometr ana xətt, müxtəlif diametrli borularla 7,75 kilometr paylayıcı boru xətti çəkilib, 88 supaylayıcı hovuz və suvarma hidrantı quraşdırılıb.\nQeyd edək ki, muxtar respublika ərazisində yerləşən və 303,5 milyon kubmetr su tutumuna malik olan sututarlar var. Həmin sututarlara 241,6 milyon kubmetr su ehtiyatı toplanılıb. Su istifadəçilərinə mexaniki üsulla və öz axını ilə 184,73 milyon kubmetr suvarma suyu verilib, təkrar suvarma nəzərə alınmaqla, 156 min 266 hektar torpaq sahəsi su ilə təmin olunub.\nAqrar sahədə nəzərdə tutulan xidmət işlərinin yerinə yetirilməsini sürətləndirmək, sahibkarların əməyini yüngülləşdirmək, onları lazımi texnika ilə vaxtında və güzəştli şərtlərlə təmin etmək məqsədilə “Naxçıvan Aqrolizinq” Açıq Səhmdar Cəmiyyəti tərəfindən 177-si 2020-ci ilin yanvar-iyun aylarında olmaqla, ümumilikdə, 2916 müxtəlif təyinatlı kənd təsərrüfatı texnikası alınaraq muxtar respublikaya gətirilib. Cari ilin ilk altı ayında 164 müxtəlif təyinatlı kənd təsərrüfatı texnikası və texnoloji avadanlıq lizinq yolu ilə icarəyə verilib, 9-u nağd yolla satılıb. Bu dövrdə məhsul istehsalçıları 9008,3 ton mineral gübrə ilə təmin olunublar.\nİstehsal olunmuş məhsulların ilboyu keyfiyyətli şəkildə istehlakçılara çatdırılmasında soyuducu anbarlar mühüm rola malikdir. Cari ilin ötən dövründə tutumu 200 və 2005 ton olan 2 soyuducu anbar yaradılıb, 1 soyuducu anbarın yaradılması davam etdirilir, digəri isə genişləndirilib.\nArtıq taxıl tədarükü başa çatıb. İlin nəticələrindən fərəhlə söhbət açmaq olar. Muxtar respublikanın ən böyük bölgələrindən biri olan Şərur rayonu bu il liderliyi ələ alıb. Bölgənin taxılçıları 4865 hektar taxıl zəmisindən 19 min 185 ton məhsul toplayıblar. Bu isə orta məhsuldarlığın 39,4 sentner olması deməkdir.\n“Şərur Aqrotexservis” Səhmdar Cəmiyyətinin sədri Aqil Məmmədov deyir ki, cəmiyyətə məxsus olan texnikalarla sahələrin şumlanmasında, taxıl əkinində və tədarükündə taxılçılara yaxından köməklik göstəriblər. Hazırda cəmiyyətin dəyirmanında taxıl üyüdülməsi həyata keçirilir.\nAqil Məmmədovun özü də taxılçılıqla məşğul olur. Cari ildə o, 24 hektar taxıl əkini sahəsindən 90 ton məhsul götürüb. Bu rəqəm məhsuldarlığın 40 sentner olması deməkdir. Sahibkar bunu son hədd hesab etmir: – Çoxları elə düşünür ki, toxumu torpağa atdın, zəmini suvardın bununla iş bitdi. Əslində, belə deyil. Taxıl da qayğı istəyir. Bu istəyin qarşılığını verə bilsən, torpaq sənin zəhmətinin əvəzini birə-beş ödəyəcək. Mən bunu neçə illərdir ki, öz fəaliyyətimdə görmüşəm. Tədarük etdiyim taxıldan yaxın günlərdə başlayacağım əkin üçün toxumluq götürmüşəm. Bir hissəsini üyüdərək ailəm üçün ayırmış, qalanını da satmışam. Hazırda əkəcəyim sahələrdə şum qaldırılması ilə məşğulam. Çalışıram ki, builki əkin kampaniyasını da vaxtında başa çatdıram.\nSərhəd bölgəmiz sayılan Sədərək rayonu taxıl tədarükündə 36,4 sentner məhsuldarlığa nail olub. Bu rayonda 2357 hektar sahədən 8 min 591 ton məhsul tədarük edilib.\nTaxıl tədarükündə 3-cü yer Babək rayonuna məxsusdur. Bu bölgənin taxılçıları 11 min 767 hektar taxıl sahəsindən 37 min 702 ton məhsul tədarük edərək məhsuldarlığı 32 sentnerə çatdırıblar. Kəngərli rayonunun taxılçıları isə 30 sentner məhsuldarlığa nail olublar. Digər yerlər Naxçıvan şəhərinə, Ordubad, Şahbuz və Culfa rayonlarına məxsusdur.\nBu gün diyarımızın hər bir taxılçısı, bu sahə ilə məşğul olan ailə təsərrüfatları və sahibkarlar sevinirlər ki, əvvəlcədən həyata keçirilən hazırlıq tədbirləri hesabına torpağa bir dən belə, havayı düşməyib. Artıq 2021-ci ilin bol məhsulunun əsasını qoymaq üçün sahələrdə şum qaldırılmasına başlanılıb. İnanırıq ki, bu mövsüm də vaxtında və uğurla başa çatdırılacaq.


19 Yanvar 15:57 | 1 520\nAqrar sektorun ən perspektivli sahələrindən biri olan tütünçülüyün inkişafı üçün potensial və perspektivlər\nİqtisadiyyatın diversifikasiyası məsələsində əksər ölkələr ən potensiallı sektorlara üstünlük verirlər. Klaster yanaşma zamanı optimal sahənin seçilməsi üçün bir neçə şərt əsas götürülür- xammalı yetişdirmək üçün şərait, emal sənayesi üçün texnologiya və kadr bazası, daxili və xarici bazarın tapılması, rəqabətədavamlı və optimal qiymətə məhsul istehsalının təşkilinin mümkünlüyü və s. Azərbaycanda belə sahələrdən biri də tütünçülük və siqaret sənayesidir. Bu sektorda həm böyük ənənə və təcrübə, həm keçmiş strukturdan qalma mütəxəssis bazası, emal fabrikləri, ucuz və yerli xammal əldə etmək və nəhayət daxili və xarici bazara çıxış imkanı var. Bu yazıda tütünçülüyün potensial və perspektivlərini araşdırmağa çalışacağıq.\nQarabağda tütünçülüyün inkişafına çalışılacaq\nXəbər verdiyimiz kimi, bir neçə gün əvvəl Kənd Təsərrüfatı Nazirliyinin təşkilatçılığı ilə “Azərbaycan Respublikasında tütünçülüyün inkişafı ilə bağlı 2020-ci ilin yekunları və 2021-ci ildə qarşıda duran vəzifələr” mövzusunda müşavirə keçirilib. Bu sahəyə bağlı olan dövlət orqanları və şirkətlərin nümayəndələrinin iştirak etdiyi müşavirədə qeyd olunub ki, Azərbaycan Prezidenti tərəfindən aqrar sahənin prioritet istiqamətlərdən biri kimi elan edilən tütünçülüyün inkişafı üçün dövlət tərəfindən sistemli dəstək tədbirləri həyata keçirilir. Həmçinin, ölkə Prezidenti tərəfindən verilən tapşırığa uyğun olaraq işğaldan azad olunmuş, tütünçülük ənənəsinin mövcud olduğu rayonlarda bu sahənin inkişafı ilə bağlı müzakirələr aparılıb.\nMüşavirədə bu il tütün istehsalına hazırlıq və qarşıda duran vəzifələr, tütünçülüyün inkişafı, hədəflər və perspektivlər müzakirə edilib. Şitil, mineral gübrələr, toxum və texnika ilə təminat, suvarma məsələləri, subsidiyaların verilməsi ətrafında fikir mübadiləsi aparılıb, səsləndirilən təkliflər qeydiyyata alınıb. Müzakirələrin sonunda qaldırılan məsələlərin operativ həlli üçün müvafiq tapşırıqlar verilib.\nTütün istehsalı 20 dəfə azalıb, siqaret idxalı 20 dəfə artıb\nDünyada gün ərzində satış dəyəri təxminən 4 milyard dollar olan tütün ticarətindən illik qazanc 1 trilyona çatıb. Tütün dünya üzrə istifadə olunan kənd təsərrüfatı təyinatlı torpaq sahələrinin 1 faizini təşkil etsə də, ən gəlirli sahələr arasında yer alır.\nSovet dövründə respublikamızda tütünçülük güclü inkişaf edib, bu sahədən yaxşı gəlir əldə edilib. 1970-ci illərdə Azərbaycan Dövlət Plan Komitəsində aparılan araşdırma nəticəsində məlum olmuşdu ki, hazır məhsulun dəyəri baxımından, Azərbaycanın aqrar sektorunda ən rentabelli sahə tütünçülükdür. Hesab olunurdu ki, həmin dövrdəki mövcud 25 min ton istehsalı yaxın 20 ildə azı 100 min tona çatdırmaq üçün potensial var. 1980-ci ildə isə tütün istehsalı 60 min tona çatdırılmışdı.\nTütün iqtisadi əhəmiyyətinə görə Azərbaycanda pambıqçılıqdan sonra 2-ci texniki bitki sayılırdı. Lakin Sovet İttifaqının dağılmasından sonra pambıqçılıq, çayçılıq, üzümçülük, ipəkçilik kimi yüksək gəlir gətirən sahələrlə yanaşı tütünçülükdə də tənəzzül başladı. Son 30 ildə tütün istehsalı 55 min ton azalaraq illik 3 min tona düşdü.\n90-cı illərdə Dünya Bankı ilə birlikdə aqrar sektorla bağlı birgə layihələrin işlənməsinə, treninqlər aparılmasına, kreditlər verilməsinə başlandı. Bu zaman tütünçülük sektoru arxa plana atıldı. Dünya Bankının ekspertləri səbəb kimi tütünün sağlamlığa zərərini göstərir və bunu siqaretə qarşı mübarizədə bir addım kimi qələmə verirdilər. Ona görə də, tütünçülüyə yardımlar, kreditlər ayrılmadı və bu sahədə tənəzzül başladı. Əvəzində ABŞ-da tütün istehsalı və ixracı xeyli artdı. Təbii ki bu sahədən götürülən gəlirlər də. Tütün artıq qlobal monoloyiya sahəsinə çevrilmişdi.\nTütün istehsalını 30 min tona çatdırmaq üçün real imkan var\nHazırda Azərbaycanda az həcmdə Şəki-Zaqatala zonasında “Samsun”, “Trabzon” və “İtiyarpaq” kimi qiymətli tütün növləri əkilir. Lakin yerli siqaret fabrikləri naməlum səbəbdən amerikan tütününün idxalına üstünlük verərək yerli məhsulu qəbul etmədiklərindən bu qiymətli təbii sortlar ucuz qiymətə qonşu Gürcüstana satılır.\nBunun nəticəsində ölkəmizdə yerli imkanlar ola-ola xeyli valyuta xaricə axır. Dövlət Gömrük Komitəsinin məlumatlarına görə, ildə 250 milyon dollarlıq tütün və tütün məmulatı idxal olunur. Təkcə bu rəqəm yerli tütünçülüyün tənəzzülü ilə hər il nə qədər böyük gəlirdən məhrum olduğumuzu anlamaq üçün kifayət edir. Bu fakt tütünçülük kimi gəlirli bir sektorun mümkün qədər tez müddətdə bərpasının vacibliyini göstərmək üçün kifayət edir.\nEkspertlər hesab edir ki, əgər bu sahəyə yetərli diqqət ayrılsa, yaxın perspektivdə hazırki istehsalı azı 10 dəfə artıraraq 30-35 min tona çatdırmaq üçün real imkanlar vardır. İlk növbədə daxili bazarı tam təmin etmək, sonrakı mərhələdə ixrac etmək olar.\nYerli təbii tütün alınmır, GMO Amerika tütünü idxal olunur\nABŞ kimi ölkədə siqaretə qarşı aparılan mübarizəyə baxmayaraq tütün istehsalının nəinki azalmadığını, hətta artdığını nəzərə alsaq, Dünya Bankının yuxarıda qeyd etdiyimiz ikili yanaşması şübhəli görünür. Bir çox ekspertlər ABŞ-ın tütündən yüz milyardlarla gəlir əldə etdiyini nəzərə alıb bu sahədə qlobal monopoliya yaratmaq cəhdini pisləyirlər. Bəs Azərbaycanda Dünya Bankının təşviqi və məsləhəti ilə bu sektorun tənəzzülə uğradılmasını necə başa düşmək olar?\nAydındır ki, burda belə gəlirli sahədə kiçik və böyüklüyündən asılı olmayaraq ABŞ-ın rəqiblərini sıradan çıxarmaq prosesi əsas rol oynayıb. Tütün isə çox böyük biznesdir. Ölkədə əkilən tütünün yerli siqaret fabrikləri tərəfindən alınmaması da yuxarıda qeyd etdiyimiz şübhələri gücləndirən faktorlardandır. Çünki, Azərbaycan siqaret istehsalçıları bütün xammalı xaricdən idxal edirlər. Bizim tütünün isə yerli fabriklərin almaması, əvəzində bu məhsulun Gürcüstan tərəfindən alınması maraqlı məqamdır.\nLakin qeyd etməliyəm ki burada digər səbəblərin də müəyyən qədər rolu var. ABŞ-da tütünün məhsuldarlığı yüksəkdir, çünki genetik modifikasiyaya məruz qalıb. Buna görə də, bu gün dünya bazarında onların təklif etdiyi tütün ucuz olduğundan digər ölkələrin məhsullarını sıxışdırır. Lakin Azərbaycanda tütün istehsal etmək ABŞ-dan idxal etməkdən xeyli ucuz başa gəlir.\nTütünçülük qeyri-neft sektorunda ən perspektivli sahələrdəndir\nAzərbaycanda tütünçülüyün və siqaret sənayesinin inkişafı üçün lazım olan bütün şərtlər var. Bu sektorda həm böyük ənənə və təcrübə, həm keçmiş strukturdan qalma mütəxəssis bazası, emal fabrikləri, ucuz və yerli xammal əldə etmək və nəhayət daxili və xarici bazara çıxış imkanı var.\nİndiyədək tütünçülüyün inkişafı üçün bəzi addımlar atılıb. Bu sektora edilən ən böyük dövlət yardımı Azərbaycan Prezidentinin 27 noyabr 2001-ci il tarixdə təsdiq etdiyi “Kənd təsərrüfatı məhsulları istehsalçılarına müddətli vergi güzəştlərinin verilməsi haqqında” Qanuna əsasən 3 il müddətinə (2001-2003-ci illərdə) vergi ödəməkdən azad edilməsi olub.\nNazirlər Kabineti 22 noyabr 2002-ci il tarixli qərarla “Qiymətli və keyfiyyətli tütün istehsalı üzrə Dövlət Proqramı”nı, “Tütün istehsalçılarına dövlət himayəsinin, habelə qiymətli və keyfiyyətli tütün istehsalının stimullaşdırılmasının digər forma və şərtləri haqqında Əsasnamə”ni və “Tütünün və tütün məmulatının keyfiyyətinə və dövriyyəsinə dövlət nəzarətinin həyata keçirilməsi Qaydaları”nı təsdiq edib.\nBu sənədlərə əsasən hökumət tütün istehsalına dəstək verilməsini və bu sahəyə ciddi nəzarət edilməsini nəzərdə tutur. Lakin 20 ilə yaxın müddət keçməsinə baxmayaraq bu sahədə ciddi irəliləyişlər müşahidə olunmayıb. Düzdür, Sumqayıtda yeni tütün emalı fabriki açılıb və orada xeyli növdə siqaretlər istehsal olunur, lakin bu ölkənin tələbatının çox az hissəsini ödəyə bilir və xaricdən tütün gətirməyə üstünlük verir.\nTütünçülük post-neft dövründə ölkə iqtisadiyyatının inkişafını təmin edə biləcək sahələrdən biridir. Ən azı ilk dövrlərdə daxili tələbatı yerli məhsul hesabına ödəməklə idxaldan asılılığı ləğv edə bilərik, daha sonra isə ixracdan gəlir əldə edə bilərik. Şübhə yoxdur ki tezliklə Azərbaycan iqtisadiyyatında tütün sektorunun çəkisi ciddi ölçüdə artacaq, çünki azad edilmiş ərazilərimizdə tütün əkini üçün xeyli boş torpaqlar və münbit şərait var. Demək, bu istiqamətdə işlər aparılsa, ölkəmiz bu sahədən böyük gəlirlər əldə edəcək, tütünçülüyün inkişafı yeni sənaye müəssisələrinin və on minlərlə yeni yerinin yaranmasına səbəb olacaq.


sql injection sözaltı sözlük\n1. saytlarda mövcud olan boşluq növlərindən biridir\n(bax: yaxçı oğlan sql injection yoxlamaz blət)\n15.12.2012 23:35, al0r\n2. Proqramçının səhvindən yaranan və ciddi təhlükə yaradan açıq növüdür.\nProqramçı üçün Ölüm fərmanıdır. Sadə səhvdən yaransa da, fəsadı böyükdür.\nƏn məhşur sql injection hücum Linkedin-ə edilmişdir.\n29.11.2014 15:07, fckfck\n3. ən təhlükəli proqram deşiklərindən biridir. inputlar sql serverə string halında göndərildiyindən bu stringi mövcud olan sorğunu bağlayıb, öz sorğunuzu yaratmaq üçün istifadə edə bilərsiniz. məsələn:\nxırda sql sorğumuz: select id from users where username='timidus'\nbu misalda inputumuz username-dir.\ntimudus inputunu timidus' union delete from users where username='timidus olaraq dəyişdirsək tək dırnaq(')la öncəki sorğunu bağlayıb union əmri ilə öz sorğumuzu işlədə bilərik və timidus verilənlər bazasından silinər. - *\n31.05.2015 01:05, kejan\n4. php-da sorğuları zamanı mysqli_query yerinə pdo işlətmək daha təhlükəsizdir.\nSQL Injection və PHP\n01.06.2015 20:03, fövqəl insan


/ Baxış: 3255\nMəktəb dövründə valideynləri ən çox narahat edən problemlərdən biri uşaqların dərsə həvəs göstərməməsidir.\nValideynlər nə qədər danışıb dil töksələr də, uşaqların dərs oxumağa həvəsi olmur. Bəs həvəssiz uşaqlarla necə davranmaq lazımdır? Uşaqları dərs oxumağa necə təşviq etmək olar? Ailem.az bununla bağlı valideynlərə faydalı məsləhətlər verir.\nHər şeydən əvvəl, uşaq dərs oxumaq istəmirsə, onu məcbur etməyin. Uşağınıza istəmədiyi bir şeyi yalnız qısa bir zaman üçün etdirə bilərsiniz. Ancaq yenidən eyni problemlə qarşılaşacaqsınız. Müsbət bir nəticəyə nail olmağınız mümkün olmaz.\nDigər yandan, eyni böyüklər kimi, uşaqlar da zorla etdiyi şeydən heç bir zövq almayacaq. Hətta bəlkə sonradan sevə biləcəyi bir şeyi əvvəldən zorla etdiyini hiss edərsə, o işdən soyuyub uzaqlaşması mümkündür. Onun üzərindəki dərs oxuma basqısını azaltmanız bu baxımdan əhəmiyyətlidir. Sizin təlimatlarınız olmadan uşağınız öz alışqanlıqlarını yaratmağa çalışar. Burada əhəmiyyətli nöqtə odur ki, onun bu alışqanlıqları yaranarkən ona rol model olun. Yəni bənzər çalışma alışqanlıqlarını sizdə gördüyü zaman sizi özü üçün nümunə götürmək istəyəcək.\nÖvladınızla aranızda olan ünsiyyətə əhəmiyyət verin. Onunla danışmaqdan çəkinməyin. Uşağınızın gələcəyi üçün narahatlıq keçirməyiniz normal haldır. Amma o, bunu hələ kifayət qədər anlamayacaq. İndiki zamanda yaşamağın dadını çıxardan uşaqlar biz böyüklərin etməklə cavabdeh olduğu planlar qarşısında sıxılır. Bu vəziyyətdə ona narahatlığınızı çatdırmaq yerinə, irəlidə nələr etmək istədiyi ilə bağlı suallar verin.\nAstronavt və ya həkim olmağa qərar veribsə, onun bu peşələr haqqında daha həvəsli olması üçün bəzi maraqlı məlumatlar toplayın. Beləcə, onu dərs oxumağın niyə əhəmiyyətli olmasına gizlicə həvəsləndirmiş olarsınız.\nHədəflərin onu daha çox cəzb etməsi üçün əvvəlcə kiçik addımlar atması ilə bağlı ona yol göstərin.\nKiçik-kiçik tamamlanan addımlar böyük və çatması çətin olan hədəflərə nisbətən daha maraqlı olur və müsbət nəticələr verir.\nBacardığını görən uşağın özünə olan güvəni inkişaf edir.\nUşaqlarınız çox dərs hazırlamaqdan yorularaq, “niyə dərs hazırlayıram?”, “Çalışdıqlarım heç bir işə yaramayacaq”, - deyə bilər. Bu zaman ona belə cavablar verməyin - qarşıda yaxşı bir universitetdə oxumaq, gözəl bir işə sahib olmaq üçün oxumalısan. Çünki yaxşı bir gələcək fikri hələ onun beyninə oturmayıb. Hazırda yaşadığı hal ona xoş gəlir və hələ sahib olmadığı gələcək üçün niyə əziyyət çəkim deyə soruşa bilər.\nUşağınızı dərs oxumağa təşviq edərkən ona mehriban şəkildə qayğı göstərin. “Gəl, dərsini oxu”, “tez dərslərini hazırla” kimi əmr cümlələrindən istifadə etməyin.\nƏgər uşaqlarınızda dərs oxumağa meyl yaratmaq istəyirsinizsə, əvvəlcə onlarla bilik yarışları, əzbər yarışı, yüksək səslə oxuma kimi oyunlar tərtib edin.\nOnun dilindən danışmağınız, onu anladığınızı göstərməniz, uşağınızın sizə güvən duyub açılmasını və sizə qarşı cavabdeh kimi davranmasını təmin edəcək.\nBel yırtığı niyə əmələ gəlir və necə müalicə olunur\nHər gün ŞAFTALI yemək üçün 7 SƏBƏB\nSağlam qida /7749\nQulaq, burun, boğaz /94225\nUşaq yalan danışırsa...


“İmkan verməməliyik ki, Aİ ilə saziş ərəfəsində münasibətləri pozmaq istəyənlərin əllərinə bəhanə keçsin” - Novella Cəfəroğlu » Qlobal.Az\nMilli Dirçəliş Hərəkatı Partiyasının sədri, deputat Fərəc Quliyev səslənən iddialara bu cür reaksiya verdi: "Doğrudur ki, Avropa İttifaqı ilə Azərbaycan arasında münasibətlərin yüksək səviyyəyə çatmasını istəməyən ciddi qüvvələr var. Ermənistan və Azərbaycana düşmən kəsilmiş dövlətlər sözsüz ki, bunu istəmir. Təəssüf ki, öz korporativ maraqları üçün həm Azərbaycan daxilində də bunun baş tutmamasını, yaxud yubanmasını istəyənlər var. Biz imkan verməməliyik ki, münasibətləri pozmaq istəyənlərin əllərinə bəhanə düşsün. Hər bir insan statusundan asılı olmayaraq qanunlarla doğru davranmırsa, qanunları pozursa, barəsində müvafiq tədbirlər görülməlidir. Heç kəs qanundan qaça bilməz. Məhbəsdə olmuş bir adam kimi deyə bilərəm ki, Allah hər kəsin qapısını açsın. Lakin birisinin statusu varsa, buna güvənib qanunları pozacaqsa, cavab verməlidir. Çox pis bir ənənə yaranıb. Dünən birini korrupsioner adlandırırlar, o şəxs həbs ediləndən sonra onu korrupsioner adlandıranlar siyasi məhbus kimi təqdim etməyə başlayırlar. Hüquq müdafiəçilərindən biri sizin qəzetə Hollandiyada yaşayan Leyla Yunusun siyasi məhbus biznesi qurduğundan danışıb. Azərbaycan beynəlxalq aləmə göstərməlidir ki, bizim məhkəmələr sərbəstdir, qanun qarşısında hamı bərabərdir, kimsə həbs olunursa, biz məhkəməyə təsir edə bilmərik. Digər tərəfdən biz çalışmalıyıq ki, birinə az cəza vermək mümkündürsə, onu edək. Yaxud birini həbs edən zaman ciddi problemlər yarana bilər, o zaman məsələyə ciddi yanaşılıb, vacib olan qərarı vermək lazımdır. Həm hökumət tərəfindən məsələ diqqətdə saxlanılmalıdır, həm də cəmiyyət buna hazır olmalıdır. Biz xarici dövlətlərin, QHT-lərin sifarişi ilə oturub duran ölkəyə çevrilməməliyik. Artıq məhkəmələrin tam sərbəstliyi barədə söz-söhbətlər gedir, insanların hamısının qanun qarşısında bərabər olmasından söhbət gedir. Biri qanunu pozacaqsa, ona deputat və ya siyasətlə məşğul olduğu üçün güzəştlər ediləcəksə, bu, qanun qarşısında bərabərlik sayılmaz. Ona görə həm dişli siyasət yürütmək, həm də Azərbaycana təsir etmək istəyənlərə fürsət verməmək lazımdır”.\nHüquq müdafiəçisi Novella Cəfəroğlu belə bir qüvvələrin olmasından söz açdı: "Azərbaycanda hansısa qüvvələr məqsədli şəkildə bu işlə məşğul olurlar. Bu iki gəncin məsələsi onlar azad ediləndə həll olunmuşdu. Sadəcə olaraq ayrı-ayrı məsələlər var. Onları açıqlamaq istəmirəm. Kiməsə vacib şəkildə lazımdır ki, Azərbaycanda bu uşaqlara təzyiq olsun və hansısa bir yolla bu şərait yaradılır. Bəlkə kimsə o gəncləri aqressiv davranmağa təhrik edir, yaxud da başqa bir səbəb var. Hökumətin onlara qarşı qərəzi olsaydı, azad olunmazdılar. Yaxud da əfv sərəncamı verilməzdi. Kimlərsə bundan məqsədli şəkildə istifadə edir. Azərbaycanla Avropa İttifaqı arasında saziş imzalanacaq. Çalışırlar ki, bu baş tutmasın. Ölkəmizə qarşı təzyiqlərin artmasını istəyirlər. Həmin qüvvələrin əllərinə imkan vermək olmaz. Gənclər, azadlığa çıxmısınız, adaptasiya olunun. Kimisə təhqir etmək olmaz. 10 il sizə cəza verilib, amma 3/1-ni çəkməmiş azad edilmisiz. Bir balaca səbirli olun. Amma istənilən halda Bayramın həbs edilməsi doğru deyil. Hakimiyyətdə olsaydım, onların heç birini həbs etməzdim. Kimlərsə bundan istifadə edib, ölkəmizə qarşı qərəzli addımların atılmasına çalışa bilər”.


1998-2004 cü illərdə Rusiya Dövlət Piroqov adına Universitetdətəhsil almışdır. 2004-2006-cı illərdə Rusiyanın Mamaginekologiya və Perinatologiya Elmi Mərkəzində (mamaginekologiya ixtisasi uzrə) kliniki ordinatura keçmişdir.\n2006-2010-cu illərdə Rusiyanın Mamaginekologiya və Perinatologiya elmi mərkəzində sonnsuzlugun mualicəsində köməkçi texnologiyalar şöbəsində aspirantura keçmişdir. 2010-cu ildə «Значение лимфоцитоиммунотерапии в оптимизации программы ЭКО у супружеских пар с совместимостью по антигенам HLA-системы» mövzusunda olan elmi işini müdafiə edib və Tibb Elmləri Namizədi elmi dərəcəsini almışdır.\n09.03.2010 – 30.04.2010 tarixlərində Rusiyanın Mamaginekologiya və Perinatologiya Elmi Mərkəzində "Ultrasəs müayinəsi" üzrə təkmilləşmə kursu keçmişdir. Rusiya ve digər xarici jurnallarda bir neçə elmi məqalələr çap olunub. Bir neçə diplom ve təkminləşdirmə sertifikati əldə etmişdir. İki Beynəlxalq konqresde elmi məruzə ilə çıxış etmi\n2012-ci ildən "HB Güven klinikası"-nın Ginekologiya şöbəsində fəaliyyət göstərir.


Toxumalar | insan orqanizminin inkişafı | Kayzen\nBu toxuma növündə hüceyrələr sıx yerləşmişdir. Orqanizmlə xarici mühit, habelə orqanlar və onların divarları arasında hüdud təşkil etdiyindən, epitel toxumasına hüdudi və ya örtük toxuması da deyilir. Belə ki, epitel toxuması orqanizmin xarici səthini, seroz boşluqların, boşluqlu orqanların daxili səthini örtür. Eyni zamanda epitel toxuması vəzilərin struktur əsasını təşkil edir ki, bunlara vəzi epiteli də deyilir.\nEpitel toxuması daim mexaniki və kimyəvi təsirlərə məruz qaldığından, yüksək regenerasiya qabiliyyətinə malikdir.\nEpitel vasitəsilə orqanizmlə mühit arasında mübadilə prosesləri gedir. Mühafizə və sorulma vəzifələrini örtük epiteli, sekresiya vəzifəsini isə vəzi epiteli icra edir.\nAra maddəsinin çox inkişaf etməsilə başqa toxumalardan fərqlənir. Bu toxuma ayrı-ayrı orqanların, həmçinin orqanizmin istinadını təşkil etdiyi və orqanlar arasında qalan sahələri tutduğu üçün daxili mühit toxuması da adlanır. Bu toxuma bədəndə başlıca olaraq trofik, qoruyucu və mexaniki vəzifə daşıyır. Trofik (qidalandırıcı) vəzifəni boş birləşdirici toxuma daşıyır, qoruyucu vəzifə daşıyan toxumalara isə sıx birləşdirici toxuma qığırdaq və sümük toxuması aiddir.\nTor birləşdirici toxuma, başlıca olaraq qanyaradıcı orqanlarda — sümük iliyində, dalaqda, limfa düyünlərində, qaraciyərdə və bir çox selikli qişalarda, xüsusən həzm kanalında olur.\nTor birləşdirici toxuma bədəndə qanyaradıcı və faqositoz vəzifə daşıyır.\nQan tünd qırmızı rəngli maye halında boş birləşdirici toxuma olub, formalı elementlərdən və ara maddədən, plazmadan ibarətdir. Formalı elementlər eritrositlər, leykositlər, trombositlərdir. Limfa şəffaf rəngsiz maye olub, formalı elementi başlıca olaraq limfositlərdir.\nBu toxuma spesifik diferensiasiyaya uğramış və yığılma qabiliyyətinə malik xüsusi toxumadır. Bu toxumadan fəal hərəkət orqanları olan əzələlər təşkil olunmuşdur.\nƏzələ toxuması üç növdür: saya, eninəzolaqlı və ürək əzələ toxuması.\nSaya əzələnin yığılması iradəyə tabe deyildir və o, uzun müddət yığılmış vəziyyətdə qala bilər. Bu əzələnin yığılmasına az enerji sərf olunur və gec yorulur. Saya əzələ toxuması insanlarda eninəzolaqlı əzələ toxumasına nisbətən xeyli azdır. Əsasən daxili orqanların, qan və limfa damarlarının, vəzi axacaqlarının divarında, dəridə və s. yerlərdə təsadüf olunur. Borulu orqanların və damarların divarında saya əzələ toxuması xüsusi qatlar təşkil edir. Saya əzələ toxuması yaxşı regenerasiya qabiliyyətinə malikdir. Saya əzələ hüceyrələri həm mitoz, həm də amitoz bölünmə yolu ilə çoxalır, artır.\nEninəzolaqlı əzələ toxuması iradi əzələ toxumasıdır. Bunlara skelet əzələləri, dil, udlaq, qırtlaq, çanaq diafraqması əzələləri, həmçinin anus, sidik kanalı ətrafındakı xarici büzücü əzələlər aiddir.\nÜrək əzələsi də quruluşca eninəzolaqlı əzələ toxumasına oxşayır. Lakin bəzi morfoloji-fizioloji xüsusiyyətləri ilə eninəzolaqlı skelet əzələsindən fərqlənir. Skelet əzələsi iradi olduğu halda, ürək əzələsi qeyri-iradidir. Skelet əzələlərində əzələ lifləri bir-birinə paralel yerləşdiyi halda, ürək əzələsində tor əmələ gətirir.\nEninəzolaqlı əzələ toxuması yüksək regenerasiya qabiliyyətinə malik olur. Lakin bu proses bir sıra amillərdən asılı olaraq gedir.\nSinir toxuması orqanizmin ən yüksək inkişaf dərəcəsinə çatmış toxuması olub, yüksək oyanıcılığa, oyanmanı sinir impulsuna çevirmək və bu impulsu nəql etmək qabiliyyətinə malik olması ilə başqa toxumalardan fərqlənir. Sinir toxuması sinir sisteminin struktur əsasını təşkil edir. Sinir sistemi bütün orqan və toxumaların fəaliyyətini tənzim edir, onları vahid sistemdə birləşdirib, aralarında əlaqə yaratmaqla orqanizmin tamlığını təmin edir, orqanizmi əhatə olunduğu mühitlə rabitələndirir və onu xarici mühitin daim dəyişən şəraitinə uyğunlaşdırır.\nSinir toxuması sinir hüceyrələrindən və qliya adlanan elementlərdən ibarətdir. Sinir hüceyrələri toxumanın spesifik funksiyalarını icra edir, neyroqliya isə onlarla sıx rabitədə olub, istinad, trofik, mühafizə və ayırıcı fəaliyyət göstərir.\nSinir hüceyrələri çıxıntılı olub, çıxıntıları ilə birlikdə neyron adlanır. Neyron sinir toxumasının əsas struktur və funksional vahidi olmaqla cisimdən və çıxıntılardan ibarətdir. Hüceyrə çıxıntıları iki cür olur: neyrit və ya akson və dentritlər. Neyrit uzun çıxıntı olub, sinir impulsunu cisimdən işçi orqanlara və ya digər neyronlara aparır. Dentritlər isə nisbətən qısa çıxıntılar olub, impulsu periferiyadan perikariona doğru aparır. Hər bir yetişmiş sinir hüceyrəsinin bir neyriti, bir neçə dentriti olur. Dentritlər, bir qayda olaraq, ağac kimi şaxələnir.\nNeyronlar funksional cəhətdən hissi, ara və hərəki olmaqla 3 qrupa bölünür. Hissi neyronlar (afferent, affektor, reseptor) reseptorlar vasitəsilə qəbul olunmuş qıcıqları sinir impulsu şəklində mərkəzi sinir sisteminə doğru aparır. Ara (assosiativ) neyronlar müxtəlif neyronlar arasında rabitələr yaradır. Hərəki (efferent-effektor, motor) neyronlar mərkəzi sinir sistemindən oyanmanı işçi orqanlara ötürür.\nSinir toxumasının regenerasiyasından danışarkən qeyd etmək lazımdır ki, bu yalnız neyronun çıxıntılarında müşahidə edilir. Belə ki, neyronun çıxıntısı zədələnərsə, onun həmin nahiyədən aşağıda qalan hissəsi degenerasiyaya uğrayaraq dağılır. Müəyyən vaxtdan sonra isə çıxıntının qalan hissəsi uzanaraq dağılmış hissəni bərpa edir. Həmin proses periferik sinirlərdə müşahidə olunur.


Xədicə İsmayıl: Susmayacam\nİyul 30, 2013\nRəssam Gündüz Ağayevin Xədicə İsmayılova barəsində karikaturası\nJurnalist hakim ailənin onu susdurmaq istəyindən hələ də əl çəkmədiyini, mənəvi-fiziki təzyiqlərin davam etdiyini bildirir. Onun şəxsi həyatı ilə bağlı yenə gizli çəkilmiş video yayıblar\nAraşdırmaçı jurnalist, "Azadlıq" radiosunun əməkdaşı Xədicə İsmayıl bu günlərdə yenidən şantaja məruz qalması ilə bağlı açıqlama verib. Xədicə İsmayıl Facebook səhifəsində yaydığı bəyanatında deyilir:\n“İlham Əliyevin ailə üzvlərinin Panama şirkətlərini və bu şirkətlər vasitəsilə Azərbaycanda sahibləndikləri biznes barədə araşdırmam 2011-ci ilin iyununda dərc olunduqdan sonra yaşadığım evdə kamera quraşdırılmış, şəxsi həyatım həmin kamera və yerli telefon stansiyasının qovşağı vasitəsilə izlənilmişdi. 2012-ci ilin martında növbəti araşdırma üzərində işlədiyim zaman bu izləmə zamanı əldə edilən görüntülərlə məni şantaja cəhd etdilər, sonra təhdidə boyun əymədiyim üçün görüntülər internetdə yayımlandı.\nBu şantajdan sonra mən bir-birinin ardınca üç (ikisində həmmüəllif olaraq) araşdırma etdim, Araşdırmaçı Jurnalistlərin Beynəlxalq Konsorsiumunun ofşor şirkətlərlə bağlı projesində iştirak etdim, Mehriban Əliyevanın və İlham Əliyevin, eləcə də qızları Leyla və Arzunun Vircin adalarındakı şirkətlərini üzə çıxaran materialın ərsəyə gəlməsinə yardımçı oldum. Bu zaman ərzində yerli və xarici mətbuatda gedən bütün araşdırmalar və ifşaedici materiallarda mənim üzə çıxardığım faktlara istinad edilib. Ən son nümunələrdən biri İçərişəhərdə tarixi binaların dağıdılıb yerində tikilən otelin hakim ailəyə məxsus olmasını ifşa edən filmdə istifadə olunan sənədlərdir.\nMən rejimin bulaşdığı korrupsiya barədə susmamışam və susmayacağam. 2012-ci ilin martında edilən şantaj rejimin özünün əleyhinə işlədi, çünki cəmiyyət, ən liberal kəsimindən ən mühafizəkar qatlarına qədər söz azadlığının müdafiəsinə qalxdı və korrupsioner rejimin qeyri-əxlaqi metodlarına qarşı çıxdı. O zaman da, indi də bu dəstəyə görə minnətdaram.\nTəəssüf ki, İlham Əliyev, Mehriban Əliyeva və onun ailəsi jurnalisti susdurmaq niyyətindən çəkilmirlər. Çəkiləcəklərini gözləmirəm də. Zatən ara-sıra mesajlarını da göndərirlər. Mənim pul, ev, imtiyaz, hətta rahat yaşamaq naminə susmayacağımı artıq anladılar. Odur ki, bacardıqlarını - mənəvi və fiziki terroru davam etdirirlər.\nNəzarətlərində olan hüquq-mühafizə orqanları və məhkəmələr şəxsi həyatıma müdaxilə və şantaj cinayətinə görə hər hansı ədalətə nail olmağımı mümkünsüz ediblər. Lakin mən bu müstəvidə mübarizəni də davam etdirirəm.\nBu günlərdə yenidən video yayımladılar. Həmin videoda 2011-ci ildə yaşadığım evdə çəkdikləri görüntülərin davamını yayıblar. Bu, mənim şəxsi həyatımdır. Nə şəxsi həyatımı ictimai müzakirəyə çıxarmaq, nə də normal insan həyatı yaşadığım üçün utanmaq niyyətim yoxdur. Bir il əvvəl olduğu kimi, indi də deyirəm: Qoy insanların yataq otağına burnunu soxanlar, xalqın malını yağmalayanlar, millətin boğazından kəsib övladlarını zənginləşdirənlər utansınlar.\nSon aylarda hakim partiyaya məxsus qəzetlərdə və bu qəzetlərin redaksiyalarından idarə olunan düşük səhifələrdə yayımladıqları porno-təxribatların heç bir effekt doğurmadığını görüb, bu dəfə dostlarımın adından istifadə etməyə çalışdılar. Nəhayət, partiyaya birbaşa bağlılığı olmayan, vaxtilə rejimin qurbanı olmuş və sındırılmış qullarından istifadə edərək, tirajlamağa çalışdılar bu görüntüləri və təxribatı. Mənim o qullarla heç bir problemim yoxdur. Onların kim olduğu və kimə işlədiyi zatən bəllidir.\nHədəfi yayındırmaq, mənə qarşı ictimai qəzəbin olduğunu imitasiya etmək üçün dindarlara çağırış, islami dəyərlərə istinad etməkdən belə çəkinməyiblər. Lakin 2012-ci ilin martında mənə qarşı ilk şantaj cəhdi zamanı ölkənin dindar kəsimi hökumətin mənəviyyatsız oyunlarının iştirakçısı olmayacaqlarını, bu əxlaqsızlığa qarşı çıxmaqları ilə sübut ediblər.\nMənə olan mənəvi terrorun arxasında Mehriban Əliyeva və İlham Əliyev dayanır. Fiziki terror da ola bilər (təhlükəni şişirtməyin tərəfdarı deyiləm - hər halda belə mesaj çatdırılıb mənə). Əliyevlərdən başqa heç kimdən heç bir təhdid almamışam. Prezident İlham Əliyev şəxsən məni düşmən elan edib və özü də birtərəfli qaydada düşmənçiliyini davam etdirməkdədir.\nMən isə heç kimə düşmən deyiləm. İnsanları deyil, pislikləri hədəf alıram. Korrupsiya bəladır və ona bulaşan hər kəsi ifşa edirəm. Mənim onları ifşa etməmi istəmirlərsə, xalqın malını oğurlamasınlar.\nDəstək olduqlarına görə hər kəsə təşəkkür edirəm. Jurnalist olmağımla, bu peşəni layiqli şəkildə yerinə yetirməyimlə fəxr edirəm və üzləşdiyim terror məni doğru yoldan çəkindirməyəcək.\nBir daha bəyan edirəm, mən susmayacağam, ölkədən getməyəcəyəm və işimi davam etdirəcəyəm. Nəyin bahasına olursa olsun!”\nJurnalistin bəynatında qeyd olunanlara iqtidar rəsmiləri hələ cavab verməyib.\nXədicə İsmayılovanın “Demokratiya üçün süpürək” kampaniyası\nJurnalist Xədicə İsmayıla 220 saatlıq iş kəsilib\nAmnesty İnternational: Azərbaycan hökuməti tənqidçilərini həbs etməkdə davam edir\nDunya Miyatoviç: Azərbaycan hökuməti diffamasiyaya görə cinayət məsuliyyətini ləğv etmək vədindən uzaqdır\nBaş məqalə: Azərbaycanla bağlı təkliflər və narazılıqlar\nRATİ: Mediaya təzyiqlər güclənir\nAzad Avropa/Azadlıq Radiosu prezidenti İlham Əliyevə müraciət edib\nSərhədsiz Reportyorlar: Rejimin seçkiqabağı taktikalarından dəhşətə gəlmişik\nJurnalistlər 60 dəfə fiziki və psixoloji təzyiqlərə məruz qalıb\nSərhədsiz Reportyorlar:"Əliyev rejiminin fundamental azadlıqlara hörmətsizliyinin həddi yoxdur”\nAmnesty International Azərbaycanı cərimə və həbs hökmlərinin ləğvinə çağırır\nTomas Melia: Hökumət çalışmalıdır ki, insanların sərbəst toplaşmasına imkan yaradan addımlar atsın [Video]\nDünyaya Baxış - 23 iyun 2021


İranda dolların məzənnəsi yenidən artaraq 15 min 400 tümənə yüksəlib | Dünya və İran | Güney Azərbaycan Televizyonu GunazTV\n22 Fevral 2020 22:14\nGünazTV: İranda dolların məzənnəsi yenidən artaraq 15 min 400 tümənə yüksəlib.\nBu barədə, fevralın 22-də İranın bir neçə hökumət saytı məlumat yayıb.\nYayılan məlumatlara əsasən, bu gün İranın valyuta dəyişmə məntəqələrində 1 ABŞ dolları 15 min 100-dən 15 min 400 tümən qarşılığında müamilə edilib.\nİqtisadi ekspertlər dolların məzənnəsinin yüksəldiyini İranın “FATF”in qara siyahısına salınması ilə əlaqələndirsələr də, İran Mərkəzi Bankının rəisi Əbdülnasir Hemməti fevralın 21-də jurnalistlərə açıqlamasında İranın “FATF”in qara siyahıya salınmasının valyuta bazarındakı qiymətlərə təsir göstərməyəcəyini bildirmişdi.\nXatırladaq ki, dünyada çirkli pulların yuyulmasına və terrorizmin maliyyələşdirilməsinə qarşı mübarizə aparan Maliyyə Hesabatları Hazırlayan Xüsusi İşçi Qrupu (FATF) təşkilatının fevralın 16-dan 21-ə qədər Parisdə iclası keçirilib.\nBundan əvvəl, “FATF”ə və onun konvensiyalarına qoşulmaq üçün İrana bir neçə dəfə vaxt verən təşkilatın Tehrana verdiyi son möhlət fevralın 21-də başa çatsa da, İran rejimi müxtəlif bəhanələrlə quruma qoşulmaqdan boyun qaçırıb. Nəticədə, İran İslam Respublikası yenidən “FATF”in qara siyahısına salınıb.\nQeyd edək ki, İranda hökumət və bəzi millət vəkilləri “FATF” layihələrinə qoşulmağın tərəfdarı olsalar da, əksəriyyətini mühafizəkarlar təşkil edən Xamneyiyə yaxın cərəyanlar və şəxslər İranın bu təşkilata qoşulmasına qarşı çıxırlar. Onlar, hesab edirlər ki, İran rejiminin sözügedən layihələri qəbul edib onlara əməl etməsi, islam respublikasının regionda “Həmas”, “Hizbullah” və bu kimi digər terrorçu və təmsilçi qruplaşmalara yardımının və onun regionda apardığı qanunsuz fəaliyyətlərinin məhdudlaşdırılması ilə nəticələnə bilər.\nİran dolların məzənnəsi 15 min 400 tümənə yüksəlib Mərkəzi Bankın rəisi Əbdülnasir Hemməti “FATF” Parisdə iclas qara siyahıya salmaq


Ağac ağıllı olanda: istedadlı dizaynerin unikal işi - Dizayn və Memarlıq - 2021\nAğac ağıllı olanda: istedadlı dizaynerin unikal işi\nYalnız bir zərgərin işləri filigree ola bilər. Buna inandırmaq üçün, istedadlı İrlandiyalı mebel dizayneri Cozef Walshin studiyasında qeyri-adi taxta məhsullar yarada biləcəyinə baxmaq kifayətdir. Usta qeyri-mümkün qədər idarə etdi: ağacını bir formadan başqa birinə sürüşərək düzəldirdi. Studiyada yaradılmış mebelin funksionallıqını itirməməsi təəccüblüdür.\nLumenoria Cədvəl 2018 pulsuz formalı heykəltəraşlıq bazaları. Bu, bir incə, dalğalı, üzvi formasıdır. J.W Şəkil @ @ andrewbradley101 #josephwalshstudio #design #woodcraft #resinart\nJoseph Walsh Studio (@josephwalshstudio) tərəfindən 6 sentyabr 2018-də saat 7: 36-da paylanan bir post PDT\nEnignum VIII yatağının ölçülü modeli ... #josephwalshstudio #woodcraft #design #chatsworth\nCozef Walsh Studio (@josephwalshstudio) tərəfindən 10 Avqust 2018-ci ildə saat 4:43 da yayımlanan bir post PDT\nBəzi geniş strukturların elementləri tək oluna bilməz.\nMagnus V, Cozef Walsh, IPUT tərəfindən istifadəyə verildi. Bu, onun cavabdeh olmağın mümkün olması üçün mümkündür. Əgər 15 sentyabrdan ilham alsaydınız ... 2018-ci ilədək //bit.ly/2JureOZ Photograph by @ andrewbradley101 #josephwalshstudio #design #seminar Craft\nCozef Walsh Studio (@josephwalshstudio) tərəfindən 17 Avqust 2018-ci il tarixində saat 2:34 da yayımlanan bir post PDT\nSərlövhə: Magnus V Artist: Cozef Walsh Material: Ash White Yağ bitirmə ili: 2018 Seenar Seanar, Joseph Walsh Studio 15 Sentyabr iput_plc tərəfindən istismar . Fotoşəkil @ andrewbradley101 #josephwalshstudio #aniputbuildin #design #architecture #sculpture #artireland\nJozef Walsh Studio (@josephwalshstudio) tərəfindən 12 sentyabr 2018-ci il tarixində saat 6:20 radələrində yayımlanan bir post PDT\nXüsusi müştəri üçün unikal bir komissiya var. Şanxay üçün nəzərdə tutulmuşdur. Mən odun kompozisiyalarını lopladım. İnsan və maddi bir iskelərdir. Mən səni hekayəsini hazırlamaq üçün sevirəm. Cozef Walsh Şəkil @ andrewbradley101 #josephwalshstudio #opus #enignum #design #Designart #contemporarydesign #collectledesign\nJoseph Walsh Studio (@josephwalshstudio) tərəfindən 27 sentyabr 2018-ci ildə saat 8:48 pm PDT\nEnignum Shelf XXXII, Qoz, Ebonized Oil Finish, Masterpiece mərasimində, London, 2018 Şəkil @ andrewbradley101 # josephwalshstudio # design # masterpiece2018 #woodcraft\n21 Avqust 2018-ci il tarixində Cozef Walsh Studio (@josephwalshstudio) tərəfindən paylaşılan post 3:44 pm PDT\nAğacımı nazik təbəqələrə salıb, İnsan və maddi bir iskelərdir. Mən səni hekayəsini hazırlamaq üçün sevirəm. - Cozef Uolş Photograph by @ andrewbradley101 #josephwalshstudio #woodcraft #design #chatsworth\nCozef Walsh Studio (@josephwalshstudio) tərəfindən 17 Oktyabr 2018-ci il saat 15:46 PDT\nAndrew Bradley tərəfindən Enignum VIII stulları @ josephwalshstudio fotoşəkili\nJoseph Walsh Studio (@josephwalshstudio) tərəfindən 18 sentyabr 2017-də saat 11: 28-də paylanan bir post PDT\nBu studiyaların ilk dəfə işləməməsi. Yaponiyada Jozef Walsh olduğu üç hissəli layihə var. Tapınağın görünüşü olacaq. Andrew Bradley tərəfindən #japan #josephwalshstudio #exhibition tərəfindən fotoqrafiya\nJozef Walsh Studio (@josephwalshstudio) tərəfindən 16 noyabr 2017 tarixində 1:38 PST\nСмотрите видео: Bitkilər aləmi - Toxumdakı möcüzə (Iyun 2021).\nDəbli bir forma və ya tişört yükseltme üçün böyük fikirlər.\nUn unsiyası deyil! Unudulmaz bir çay partiyası üçün dadlı tort\nBaşqa bir insanın gününü daha parlaq etmək istəyən insanların ağıl fotoşəkilləri\nBir şüşə vaza və bir ovuc daşlar gözəl bir daxili dekorasiya edir.\nİğne qadın gözəl parça parçaları götürüb çapraz şəkildə tikdi. 40 dəqiqədə gözəl bir şey etdi.\nHər kəsə "qıvrımsız" yastıq çaları ilə sürprizi. Sizi maraqlandıran yol\nYaşsız hiyləgər hiylə. Qar ilə qarışıq təmizliyi - şaxtalı mövsümdə təsirli bir üsul\nGözəl və rahat balkon: ilham üçün yaz fikirləri\nYüksək tavanın yanıltmasını yaradın. Bəzəkdə bəzən bir hiylə\nKöhnə jeansdan praktik və sevimli dekorasiya\nKök kremi olan kök tort - hətta gecə üçün də edə bilərsiniz\nCopyright 2021 \_ Öz əlləri - İşinizi paylaşın! \_ Ağac ağıllı olanda: istedadlı dizaynerin unikal işi


yolu yarılamaq sözaltı sözlük\n1. gediləcək, ediləcək nəyinsə yarısını etmiş olmaq.\nbir də həyatının artıq yarısında olduğunu düşün. yaşadığın qədər yolun qalıb. amma nə qədər istəklərin, bir gün mütləq edəcəm dediklərin var daha. vaxtın azalma tempinin bu `have to list`dən daha tez irəlilədiyini gördükcə adam güzgüdə özünə daha da qəribə görünməyə başlıyır. deyəsən bunun adı da qocalmaqdı.\n12.10.2016 07:54, Spoiler\n2. zenon paradokslarından birinə mövzu olmuş hərəkət (daha doğrusu hərəkətsizlik). tısbağa ilə yarışda tısbağaya çata bilməyən axilles burada nəinki tısbağaya çatmaq, heç yerindən tərpənə də bilmir.\ndeyir ki, bir yolu qət edə bilmək üçün əvvəl bu yolun yarısını, bu yolun yarısını qət edə bilmək üçün bu yolun da yarısını getmək lazımdır və s... məlum olur ki, bu yolu qət etmək heç vaxt mümkun deyil.\n12.10.2016 11:07, qardakı ayaq izləri


“Azərbaycan mətbəxinə ekskursiya” adlı məqalələrin müəllifi bu ölkədə yaşayan həmyerlimiz Billurə Bayramovadır.\nYazılarda Azərbaycan mətbəxinin ən ləziz təamlarından bəhs olunub. Qeyd edilib ki, Azərbaycan mətbəxində müasir mətbəx nümunələri ilə yanaşı ənənəvi qədim yemək reseptləri də qorunub saxlanılmaqdadır.\nJurnalda, həmçinin milli mətbəximizin ləziz təamlarından olan düşbərə, qutab və digər yeməklər barədə məlumat verilir. Müəllif düşbərə, ət və göyərti qutabının içində istifadə olunan inqrediyentləri, hazırlama qaydasını izah edir.


21/07/2018 [13:34] - Cəmiyyət - ( 9854 dəfə baxılıb)\nSumqayıt şəhərində xalasının tanışını öldürməyə cəhd etməkdə təqsirli bilinən Şabran rayon sakini, 1994-cü il təvəllüdlü Ruslan İbrahimovun cinayət işi üzrə məhkəmə prosesi başa çatıb.\nModerator.az “publika.az”a istinadən xəbər verir ki, Ruslan İbrahimov 26 sentyabr 2017-ci il tarixdə, saat 10.00-da xalası Ruhiyyə Rzayeva ilə qeyri-rəsmi nikahda olan Ramil Şıxəliyevin yaşadığı Sumqayıt şəhəri 9-cu məhəllədə yerləşən evə gəlib.\nO, Ramil Şıxəliyevi evdən çölə çağırıb. Söhbət edərkən o, Ramili Şıxəliyevi xalasının Sumqayıt şəhəri, Zeynalabdin qəsəbəsində olan öz evində deyil, Sumqayıt şəhərində kirayə tutduğu evdə uşaqları ilə yaşamasında günahlandırıb.\nBu zaman Ruslan İbrahimov Ramil Şıxəliyevə bir neçə bıçaq xəsarəti yetirib. Yaralıya vaxtında tibbi yardım göstərildiyi üçün onun həyatını xilas etmək mümkün olub.\nİstintaq orqanı tərəfindən Ruslan İbrahimovun barəsində Cinayət Məcəlləsinin 126.2.4-cü (ümumi təhlükəli üsulla, xuliqanlıq niyyəti ilə sağlamlığa ağır zərər vurma) və 228.4-cü (qanunsuz olaraq qaz silahını, soyuq silahı, o cümlədən soyuq atıcı silahı əldə etmə, satma və ya gəzdirmə, milli geyim ləvazimatı hesab olunan ərazilərdə və ya ovçuluq peşəsi ilə bağlı olaraq soyuq silahı gəzdirmə) maddələri ilə ittiham elan edilib.\n“Evi mənə kirayə verməsini istədim”\nCinayət işi üzrə təqsirləndirilən şəxs qismində ifadə verən Ruslan İbrahimov elan olunmuş ittiham üzrə özünü qismən təqsirli bilib.\nO bildirib ki, Ruhiyə Rzayeva onun xalasıdır və sonuncu Baloğlan Rzayevlə rəsmi nikahları olmaqla iki övladları ilə Zeynalabdin qəsəbəsi ərazisindəki Xəzri massivində fərdi evdə yaşayıb: “Bir neçə müddət Ruhiyyə ilə Baloğlan ayrı yaşasalar da, nikahları pozulmayıb. 2017-ci ilin may-iyun aylarında Ruhiyyəgilə getdim. Həmin vaxt xalam evindən uşaqlarla çıxıb kirayə yaşayacağını, bu evi də kirayə verəcəyini dedi. Ruhiyyədən evi niyə kirayə verməsinin səbəbini soruşdum. Sonuncu da ora məktəb və bağçaya uzaq olduğundan işə gecikdiyini dedi. Xalama evi mənə kirayə verməyi xahiş etdim. Ruhiyyə də mənimlə razılaşdı”.\n“Xalam dost olduğunu dedi”\nRuslan İbrahimovun sözlərinə görə, 2017-ci ilin iyun ayında Ruhiyyə uşaqları ilə Sumqayıt şəhəri 7-8-12-ci məhəllədə kirayə ev tutaraq həmin evdə yaşamağa başlayıb: “Mən də 100 manat vermək şərti ilə Ruhiyyənin evində kirayə yaşadım. Ruhiyyə öz evlərində yaşadığı zaman, yəni kirayəyə çıxmamışdan əvvəl Ramil Şıxəliyev ailəvi dost kimi bizə gəlib-gedib, onunla normal münasibətlərimiz olub. Ruhiyyənin kirayə yaşadığı evə gedib-gələn zaman Ramili bir neçə dəfə orada gördüm. Ramilin onların evinə gəlib-getməsi ilə əlaqədar xalama sual verdim. Xalam da Ramillə dost olduqlarını, aralarında başqa heç bir münasibət olmadığını dedi”.\n“Xalamın ərini atdığını dedi”\nRuslan İbrahimov qeyd edib ki, 2017-ci ilin avqust ayında Ruhiyyəgildə olduğu zaman Ramili orada görüb: “Ramillə söhbət zamanı mənə dedi ki, bu evə xalam Ruhiyyəyə görə gəlir, onların kəbinləri var. O, Ruhiyyənin ərini atdığını, qardaşının həbsxanada olduğunu və buna görə də ailə kimi sahib çıxaraq Ruhiyyəni saxladığını söylədi. Sentyabrın 5-də, axşam Ruhiyyəgildə olarkən Ramil də ora gəldi. Birlikdə Ruhiyyənin Zeynalabdin qəsəbəsində olan evinə getdik. Baloğlan Ruhiyyə ilə barışmağa cəhd göstərsə də, Ruhiyyə onunla barışmadı, Baloğlan evdə qaldı. Ruhiyyə, Ramil və mən uşaqlarla Ruhiyyənin Sumqayıt şəhərində kirayə yaşadığı evə gəldik. Bundan sonra Ramil öz evinə getdi. Mən isə Ruhiyyəgildə qaldım”.\n“Xalamın namusuna toxunduğunu başa düşdüm”\nRuslan İbrahimov bildirib ki, sentyabrın 26-da, saat 10 radələrində Ramilin Sumqayıt şəhəri 9-cu məhəllə ərazisində yaşadığı evə gedib: “Həmin vaxt Ramili evin həyətinə çağırdım. Ramildən xalam ilə münasibətlərini rəsmiləşdirməyi, yəni Ruhiyyənin Baloğlandan boşandıqdan sonra Ramildən münasibətlərini davam etməsini tələb etdim. Ramilin xalamın namusuna toxunduğunu başa düşdüm. Ramillə danışa-danışa küçə ilə gedərkən üstümdə olan bıçaqla sonuncuya bir neçə bıçaq zərbəsi vurdum. Ramil zərbədən yerə yıxıldı və sonra hadisə yerinə polis əməkdaşları gələrək məni Sumqayıt şəhər Polis İdarəsinə gətirdilər”.\nTəqsirləndirilən şəxs daha sonra ifadəsində göstərib ki, onun Ramili bıçaqla vurarkən xuliqanlıq niyyəti olmayıb, sonuncunun onun namusuna toxunduğunu fikirləşib və ona xəsarət yetirib.\n“Aralarını düzəltməyə çalışdım”\nCinayət işi üzrə zərərçəkmiş şəxs qismində ifadə verən Ramil Şıxəliyev bildirib ki, 2013-cü ildən Sumqayıt şəhəri Nizami parkının yaxınlığındakı qarışıq geyim paltarları mağazasında satıcı işləyir: “Ruhiyyə ilə işlədiyim mağazaya müştəri kimi gəlib-gedərkən tanış olmuşam, aramızda münasibət yaranıb. Sonradan Ruhiyyə işləyən mağazada satıcı kimi işə düzəldim, bir-birimizin evinə gedib-gəlməyə başladıq. Ruhiyyə Hacı Zeynalabdin Tağıyev qəsəbəsində öz evində yaşayıb. Ruhiyyə ilə söhbət zamanı sonuncu ona ailəli olduğunu, əri Baloğlanın 60 yaşı olduğunu, ailə qurduqdan sonra yaxşı münasibətlərinin olmadığını, işi ilə maraqlanmadığını, onu işə aparıb gətirmədiyini dedi, Mən də arvadım Ülkərlə Ruhiyyənin Zeynalabdin qəsəbəsində yerləşən evinə qonaq getdik. Orada Baloğlanla tanış olduq. Baloğlonla söhbət edərkən, ona ailəsi ilə münasibətləri düzəltməyi dedim. Baloğlan isə arvadı ilə münasibətlərinin 7 il bundan əvvəl bitdiyini bildirdi. Ruhiyə ilə Baloğlan arasında münasibətləri bərpa etmək üçün təxminən 9-10 ay çalışdım. Lakin mümkün olmadı”.\n“Bundan arvadımın da məlumatı olub”\nRamil Şıxəliyev qeyd edib ki, Ruhiyyəgilin evinə gedib-gələrkən bacısı oğlu Ruslanı tanıyıb: “Hətta Ruslan hərbi xidmətdə olarkən Ruhiyyə ilə bir neçə dəfə sonuncunun yanına getmişəm. Ruhiyyəgilə gedib-gəldikdən sonra, Ruhiyyəyə qarşı məhəbbətim yarandı, eyni zamanda, Ruhiyyənin də mənə münasibəti yarandı. Ruhiyyə ilə tanış olandan 1 il sonra onunla aramızda daha yaxın münasibət yarandı, kəbin kəsdirərək ər-arvad kimi yaşadıq. Bundan arvadım Ülkərin və anası Cəlalətin də məlumatı olub”.\n“Bir gün Ruhiyyə ilə, bir gün Ülkərlə qalmışam”\nRamil Şıxəliyevin sözlərinə görə, 2015-ci ildə onun Ruhiyyədən bir qız övladı da olub: “Hazırda Ruhiyyəni ailəm kimi saxlayıram. Ruslan hərbi xidmətdən gəldikdən sonra Ruhiyyəgilə gəlib. Ruhiyyə Zeynalabdin qəsəbəsindən gələrək uşağı bağçaya qoyub və oradan işə gec getdiyi üçün Ruhiyyə üçün Sumqayıt şəhərində kirayə ev tutdum. Bir gün Ruhiyyə ilə, bir gün Ülkərlə qalmaqla ayrı-ayrı evlərdə yaşamışıq. Ruhiyyə ilə qaldığım müddətdə Ruslan da bizimlə eyni evdə qalıb. Mənim Ruhiyyə ilə münasibətimi görüb və bilib”.\n“Məni küçəyə çağırdı”\nRamil Şıxəliyev bildirib ki, sentyabrın 26-da, saat 10 radələrində Ruslan onun Ülkərlə yaşadığı Sumqayıt şəhəri “Növbətçi” deyilən ərazidə 9-cu məhəllədə yerləşən kirayə yaşadığı evə gəlib: “Mənə söhbəti olduğunu deyib küçəyə çağırdı. Küçədə gedərkən Ruslana onun telefon pulunu vermək lazım olduğunu və zəng edib pulun tələb edildiyini dedim. Ruslan isə pul məsələsini sonra söhbət edəcəyini bildirdi və xalası Ruhiyyənin Zeynalabdin qəsəbəsindəki evlərinə nə vaxt qayıdacağını soruşdu. Bu zaman əvvəl sağ qarın boşluğuma, sonra isə arxa sol tərəfdən iki bıçaq vuraraq xəsarət yetirdi”.\n8 il həbs cəzasından 4 il çıxıldı\nBakı Ağır Cinayətlər Məhkəməsinin hökmü ilə Ruslan İbrahimov 8 il müddətinə azadlıqdan məhrum edilib. Hökmdən narazı qalan Ruslan İbrahimov apelyasiya şikayəti verib. O, barəsində Cinayət Məcəlləsinin 70-ci (şərti məhkum etmə) maddəsinin tətbiq edilməsini istəyib.\nRuslan İbrahimovun şikayəti araşdırılması üçün Sumqayıt Apelyasiya Məhkəməsinə göndərilib. Şikayət hakim Nazim Mövsümovun sədrlik etdiyi kollegiyada araşdırılıb.\nApelyasiya şikayətinin dəlillərini araşdıran hakim heyəti sonda qərar elan edib. Qərara görə, apelyasiya şikayəti əsasında hökm dəyişdirilib.\nMəhkəmə Ruslan İbrahimovu Cinayət Məcəlləsinin 126.1 və 228.4-cü maddələri ilə təqsirli bilib və ona 4 il müddətinə azadlıqdan məhrum etmə cəzası təyin edib.


22:13 13-02-2021 423\nÖtən günlərdə Azərbaycanda yolların və tunellərin çəkilməsinə 10.5 milyard manat vəsaitin ayrılmasına dair xəbər yayılmışdı.\nRəsmi statistik məlumatlara görə, həmin pul bir neçə layihənin icrasına yönəldilib. Belə ki, Ziya Məmmədovun nəqliyyat naziri olduğu dövrdə yolların tikintisi və təmirinə ümumilikdə, 10,5 milyard manat xərclənib. Bu pullardan Bakı-Quba-Rusiya dövlət sərhədi yolunun çəkilməsinə, 2008-ci ildə büdcədən 545 milyon 287 min 800 manat, sonradan isə əlavə ayırmalara hesabına 1 milyard manata qədər ayrılıb.\nAyrılan pulların 360,6 milyon manatı (460 milyon dollar) Zığ-Hövsan-Aeroport istiqamətində çəkilmiş, uzunluğu 13,2 kilometr olan yoluna sərf edilib. "Metronun Gənclik stansiyasında tunel tikintisinə 2010-cu ildə 225 milyon, 2011-ci ildə 80 milyon manat, cəmi 305 milyon manat (388 milyon dollar), Heydər Əliyev prospekti ilə Ziya Bünyadov prospektinin kəsişməsində yol qovşağının tikintisinə 2008-ci ildə 87,6 milyon, 2009-cu ildə 41,3 milyon, 2010-cu ildə isə 18,3 milyon manat, cəmi 147,2 milyon manat (187,4 milyon dollar) "sərf edilib”.\n"Jamaz.info"nun apardığı araşdırma zamanı Bakı-Astara yolunun da ucuz başa gəlmədiyini üzə çıxarıb. Məlum olub ki, Ələt-Astara yolunun (243 km) layihələndirilməsini İran şirkəti həyata keçirib. Daha doğrusu, Azərbaycan Nəqliyyat Nazirliyi İranda avtomobil yollarının çəkilişini layihələndirən və kifayət qədər təcrübəli olan şirkətlərdən birinə müraciət edib. Həmin şirkət öz növbəsində bütün ərazidə araşdırma apararaq, yəni, ərazini bütünlüklə gəzərək yeni çəkiləcək yolun istiqamətlərini və hansı parametrlərə uyğunlaşdırılacağını müəyyən edib.\nMəlumata görə, İran şirkətinin hazırladığı layihəyə əsasən Bakı-Astara yolunun uzunluğu 240 km olmalıymış. Bundan başqa, ikizolaqlı yolun eni 32 metr müəyyən edilib. Layihəyə əsasən yük maşınlarının ümumi yola daxil olmaması üçün hər iki tərəfdən onlar üçün ayrıca hərəkət zolağı nəzərdə tutulubmuş.\nYolboyu körpülərin, su keçidlərinin, habelə tunellərin və digər işlərin görülməsi də layihələndirilib. İran şirkətinin hazırladığı layihəyə əsasən yolun çəkilişi 400 milyon dollar başa gəlməliymiş. Layihəni baha edən səbəb isə ərazidə bir neçə bataqlığın olması, onların üzərindən müasir standartlara uyğun körpülərin çəkilməsi imiş.\nRəsmi məlumata görə, Bakı-Astara avtomobil yolunun uzunluğu 281,3 km təşkil edir.\n"Azəravtoyol” ASC-nin yaydığı məlumata görə, yolun ümumi uzunluğu 173.6 km təşkil edir. Layihə çərçivəsində yeni yol 1b texniki dərəcəyə uyğun olaraq inşa olunur. Yol 2 gediş və 2 gəliş olmaqla 4 hərəkət zolağından ibarətdir. Ümumilikdə yol yatağının eni 26.5 metr təşkil edir. Bura 15 metr enində hərəkət hissə, 4 metr ayrıcı zolaq və 3.75 metr enində çiyinlər daxildir.\nBundan başqa, Salyan-Şorsulu və Şorsulu-Cəlilabad hissələrində 179 dairəvi boru və düzbucaqlı su keçidi, 21 yeraltı keçid, 5 körpü, həmçinin 1 tunel inşa olunub. Eyni zamanda, daha onlarla körpü, yeraltı keçid, su keçidləri və sairə inşa olunub.\n"Azəravtoyol” Ələt-Astara-İran İslam Respublikası ilə dövlət sərhədi avtomobil yolunun ümumi uzunluğunu 243 km göstərir. Yeni yolun inşasından sonra isə bu rəqəmin 38.4 km qısalaraq 204.6 km olacağını qeyd edib.\nAraşdırmalara görə, yolun layihələndirimlməsini həyata keçirən İran şirkəti Azərbaycan Nəqliyyat Nazirliyi ilə danışıq apararaq, yolun inşa edilməsi işini də həyata keçirə biləcəyini bəyan edib. Şərtlər isə ondan ibarət olub ki, yol çəkilişi üzrə mühəndislər İrandan gətiriləcək, işçi qüvvəsi tamamilə Azərbaycan vətəndaşlarından təşkil olunacaq və bunun üçün 400 milyon dollar ödənilməsi kifayət edir. Yolun çəkiliş müddəti üçün isə İran şirkəti cəmi 3 il vaxt istəyib.\nZiya Məmmədovun rəhbərlik etdiyi nazirlik layihəni aldıqdan iki həftə sonra onun yeni smetasını hazırlayıb. İlkin mərhələdə Ələt-Astara avtomobil yolunun çəkilişi üçün hökumətdən 600 milyon manat və ya 800 milyon dollar pul istəyib. Üstəlik, yolun parametrlərində də ciddi dəyişiklik edilir. Uzunluq Bakı-Astara yolunun uzunluğu 240 km-dən 281 km-yə qaldırılır. 32 metr eni olan yol isə 26.5 metrə salınır. Körpülərin, keçidlərin və su borularının sayı artırılır.\nMəlumata görə, 2018-19-cu illərdə tam təhvil verilən Ələt-Astara yolunun tikintisinə toplam 1.2 milyard manat vəsait xərclənib ki, bu da olduqca dəhşətli rəqəmdir. Üstəlik, 2008-ci ildən inşası başlayan yolun tikintisi tam 11 il çəkib. Ancaq yolun Lənkəran və Astara hissəsində tikinti işləri davam edir. Xüsusən də Astaradan İran sərhəddinə qədər olan əsas yol üzrə demək olar ki, heç bir iş görülməyib. Halbuki rəsmi sənədlərdə yolun sərhəddə qədər çəkildiyi qeyd olunur.\nBakı-Astara avtomobil yolunun tikilməsinə əgər 2008-ci ildə 3 il vaxt və 300 milyon manat vəsait lazım idisə, Ziya Məmmədovun sayəsində bu rəqəm 4 dəfə artaraq, 1.2 milyard manata çatıb. Eyni zamanda, müddət də 4 dəfə artmaqla 11 ilə qalxıb. Aydın məsələdir ki, istər müddətin uzanması, istərsə də məbləğin şişirdilməsi korrupsiya əməllərinin göstəriciləridir. Yəni Nəqliyyat Nazirliyi "Azəravtoyol”la əlbir olaraq, Gənclik metrosu yaxınlığında inşa edilmiş 2.4 km uzunluğundakı yeraltı tunelin tikintisinə 512 milyon manat necə "sərf” etmişdilərsə, Bakı-Astara yolunun da inşasına 1.2 milyard manat "sərf” ediblər.


Türkiyə Rusiyadan 50 milyon doza Sputnik V vaksini aldı » Avrasiya\nTürkiyə Respublikasının səhiyyə naziri Fahrettin Koca bildirib ki, 6 ay ərzində 50 milyon doza Rusiya istehsalı olan Sputnik V vaksini idxal ediləcək. Vaksinlərin ilk partiyası bu ay ölkəyə göndəriləcək.\nSəhiyyə naziri bir müddət əvvəl bildirmişdi ki, türk mütəxəssisləri Rusiya vaksinlərinin keyfiyyətini yoxlamaq üçün toksikoloji tədqiqata başlamışlar və bu tədqiqatlar müsbət nəticə verərsə, ölkə Rusiyadan vaksinlər alacaq. Rusiyanın Qamalei adına Milli tədqiqat mərkəzi isə bəyan etmişdi ki, vaksinlər bütün normalara cavab verir.\nRusiya Birbaşa investisiyalar fondunun məlumatında isə deyilirdi ki, Türkiyənin Rusiyadan vaksin almaması üçün xaricdə informasiya kampaniyası aparılır.\nCons Xopkins Universitetinin məlumatına görə, Türkiyədə 4,7 milyon nəfərin Covid-19 virusuna yoluxduğu qeydə alınıb və ölkə yoluxanların sayına görə dünyada 6-cı yerdə gedir. Prezident Rəcəb Təyyib Ərdoğan virusun geniş vüsət alması səbəbindən 29 apreldən 17 maya kimi ölkədə tam lokdaun elan etmişdir.\n03-05-2021 04:34 Baxılıb: 630


KLİNİKALAR “KRALİÇASI” AYTƏN QULİYEVA: “BAKU CLİNİC”Ə GEDƏNİ SOĞAN KİMİ SOYURLAR » Conflict.az\nKLİNİKALAR “KRALİÇASI” AYTƏN QULİYEVA: “BAKU CLİNİC”Ə GEDƏNİ SOĞAN KİMİ SOYURLAR\n22-02-2019, 11:13 77\nAzərbaycanda özəl klinikalar supermarket, şadlıq evləri kimi fəaliyyət göstərir. Hər bir klinikanı yalnız qazanc maraqlandırır, xəstələrin sağlamlığı və düzgün diaqnoz, müalicə veclərinə deyil.\nİndi tək-tük klinika qalıb ki, orada ölüm hadisəsi, həkim səhlənkarlığı, soyğunçuluq olmasın. Hər ay mətbuata saysız-hesabsız belə şikayətlər daxil olur.\nSəhiyyə Nazirliyi isə bəyan edir ki, klinikaların işinə qarışmır, onların qiymət siyasətinə müdaxilə etmək ixtiyarı, tənzimləmək hüququ yoxdur.\nSanki bazardır, kim məhsulunu neçəyə istəyirsə sata bilər. Söhbət isə səhiyyədən, tibbdən, vətəndaşların həyatından gedir.\nTəsadüfi deyil ki, əhalinin İran, Gürcüstan, Türkiyə, daha çox imkanı olanların Avropa xəstəxanalarına üz tutması məhz ölkəmizdəki bu klinikaların soyğunçuluq siyasəti, dövlət xəstəxanalarında rüşvətin tüğyan eləməsi, həkimlərin bazar açması, yanlış diaqnozlar qoyulması, səhv müalicələr aparılmasının nəticəsidir. Pulun yoxdursa, heç bir özəl klinika qapısını döyə bilməzsən, mühafizəçi sürüyüb küçəyə səni atacaq.\nEyni zamanda məmurlar, nazirlər, deputatlar, elə səhiyyə nazirinin özü də Azərbaycan səhiyyəsinə etibar eləmir, Avropada müalicəyə üstünlük verir.\nBiz də bir media olaraq özəl klinikaların fəaliyyətini araşdırmaq üçün bir layihəyə start vermişik. Bunu zəruri edən amil vətəndaşların şikayətlərinin günbəgün artmasıdır.\nVətəndaşlar ümid edirlər ki, prezidentin apardığı sosial siyasətin, islahatların davamı olaraq səhiyyə sisteminə də əl gəzdiriləcək, özəl klinikaların əhalini soğan qabığı kimi soymaq işinə baxılacaq.\nBelə yerlərdən biri isə “Baku Clinic”dir. Bu tibb ocağı nə bakılıların, nə də şəhərin qonaqlarının dərdinə dərman edir.\nPaytaxtın Həsən Əliyev küçəsində yerləşən bu klinikanın vəzifəsi xəstələrə xidmət yox, müştəri gözü ilə baxmaqdır. Ona görə bu tibb mərkəzinə girən cibi boş çıxır. Çünki qiymətlər soyğunçuluq mahiyyəti daşıyır.\nReportyor.info-nun verdiyi məlumata görə, belə xəstələrdən biri adının çəkilməsini istəmədən başına gələnləri nəql edib.\nOnun sözlərinə görə, burada kompüter tomoqrafiyasından keçib və nə az, nə çox düz 95 manat alınıb.\nBu tarifi müəyyənləşdirən klinika rəhbərliyi hansı meyarları, əsasları, iqtisadi şəraiti əldə rəhbər tutub aydın deyil.\nSadəcə, ürəyindən bu qiyməti təyin etmək keçib. Adi bir tomoqrafiyanın məbləği bir xəstənin pensiyasının yarıdan çoxu edir.\nAmma “Baku Clinic” vətəndaşların bugünkü iqtisadi vəziyyətini nəzərə almadan şəxsi çıxarları naminə fantastik və soyğunçu qiymətlər müəyyən edib. Burada analizlər, çek-aplar, müxtəlif müayinələrin ödənişi son dərəcə bahadır.\nKlinika ilə əməkdaşlıq edən həkimlər isə faiz götürmək üçün pasientlərini analiz üçün bura yönəldirlər.\nBu tibb ocağının rəhbərinin kim olması da sirr saxlanır. Müəssisənin rəsmi internet saytında baş həkimin kimliyi, tibb personalı haqda məlumat verilmir.\nYalnız saytların birində dərc olunmuş ən varlı qadınlar haqda arayış xarakterli məqalədə klinikanın sahibəsinin Aytən Quliyeva olduğu qeyd edilib.\nGörəsən, Aytən xanım qiymətləri tərtib edərkən əhalinin sosial şəraitini, dolanışığını, minimum əmək haqqını və pensiyanı düşünməyibmi?\nİnsanlar boğazından kəsib baha qiymətə müayinədən keçməli olurlar. Halbuki, qiymətləri nisbətən ucuz etmək olardı.\nA.Quliyevanın adı həm də “Diamed” klinikasının rəhbəri kimi keçir. Görünür ki, çox bacarıqlı, işinin peşəkarı olan bir biznes ledidir.\nBuna qəti şübhəmiz də yoxdur. O, “Diamed Co.” təkistifadəlik şpris istehsalı zavodunun da təsisçisidir. Yəni, böyük biznes imperiyasına malikdir.\nAncaq bu imkanlara sahib iş adamı bir xanımın klinikasında “od tutan” qiymətlər, aztəminatlı, kasıb əhalinin nəzərə alınmaması ürəkağrıdıcı mənzərədir.\nOnsuz da “Baku Clinic”ə varlılar, məmurlar getmir. Belə halda hörmətli A.Quliyeva qiymət siyasətinə yaxşı olardı ki, nəzər yetirsin, müəyyən güzəştlər tətbiq eləsin, ucuzlaşdırmağa başlasın. O halda daha çox pasient müraciət edəcək.\nAmma indi həkimlərin qəbulu 35-40 manatdan başlayır, analizlər 80-120, bəziləri 200 manat edir. Yeri gəlmişkən, A.Quliyev prezident İlham Əliyevin fərmanı ilə iqtisadi inkişafa verdiyi töhfəyə və sahibkarlığın genişləndirilməsi ilə bağlı dövlət siyasətinin həyata keçirilməsində səmərəli fəaliyyətlərinə görə Tərəqqi medalı ilə təltif edilib.\nO nöqteyi-nəzərdən gərək klinika sahibi dövlət başçısının bu etimadını doğrultsun, vətəndaşları məmnun eləsin, narazı salmasın, prezidentin sosial siyasətinə uyğun olaraq klinikadakı analiz, KT, MRT və s. müayinələrin qiymətlərini hazırkı reallıqla uzlaşdırsın.\n“Baku Clinic”-dən qiymətin yüksək olmasının səbəbi izah edilmir. Ultrasəs müayinəsinin qiymətinin təkcə qarın boşluğu üçün 40 manat olduğu deyilir. Əgər pasiyent böyrəklərini də UZİ-dən keçirmək istəyirsə, bu zaman qiymət 60 manata qalxır.\nƏhalini özəl klinikalara aparan MRT müayinəsi isə bu klinikada 135 manatdır. Əgər xəstəyə bu müayinədən öncə kontrast adlı iynə vurulursa, qiymətin üzərinə 59 manat da əlavə olunur. Yəni, yıxıl öl!\nBütün bunlara baxmayaraq, biz hörmətli Aytən Quliyevanın fikirlərini əsaslandırmaq üçün mövqeyini işıqlandırmağa hazırıq, klinikanın açıqlamasını dərc edə bilərik.(REPORTYOR.info)\nSəhiyyə / Video\nŞirəliyevin rüşvətxor səhiyyəsindən\nÖZƏL KLİNİKALAR ƏHALİNİ NECƏ SOYUR?\nÖzəl klinikalarla mobil operatorların\n"Premium Clinic"də qiymət baha, xidmət\nƏn çox cərimələnən özəl klinikalar -


Bakı şəhəri, Xətai rayonunda istismara yararsız, kəsilməkdə olan “Geofizik” gəmisinin maşın bölməsində ətrafa dağılmış neft qalıqları 30 kv.m sahədə yanmışdır. Gəminin qalan hissəsi yanğından mühafizə olunmuşdur. Yanğın saat 13:42-də yanğınsöndürənlər tərəfindən söndürülmüşdür. İlkin ehtimala görə, yanğına qaynaq işləri aparılan zaman yanğın təhlükəsizliyi qaydalarının pozulması səbəb olmuşdur. Hadisə ilə əlaqədar müvafiq qurumlar tərəfindən araşdırma aparılır.\nBakı şəhər, Xəzər rayonunda vətəndaşa məxsus ümumi sahəsi 45 kv.m olan ikiotaqlı mənzilin bir otağında qaz sobasının ətrafı 2 kv.m sahədə yanmışdır. Mənzilin qalan hissəsi yanğından mühafizə olunmuşdur. Yanğın saat 23:00-da yanğınsöndürənlər tərəfindən söndürülmüşdür;\nBakı şəhəri, Xətai rayonunda vətəndaşa məxsus hər mərtəbəsi 50 kv.m olan (1-ci mərtəbəsi ərzaq mağazası, 2-ci mərtəbəsi yaşayış evi) ikimərtəbəli evin 1-ci mərtəbəsinin yanar konstruksiyaları və içərisindəki ərzaq malları 40 kv.m sahədə yanmışdır. Evin qalan hissəsi yanğından mühafizə olunmuşdur. Yanğın saat 02:54-də yanğınsöndürənlər tərəfindən söndürülmüşdür.


Vasif Talıbov zabit ailələrinə yeni mənzillər verdi - Fotolar - Azinforum.az İnformasiya Portalı\nAna səhifə / Cəmiyyət / Vasif Talıbov zabit ailələrinə yeni mənzillər verdi – Fotolar\nVasif Talıbov zabit ailələrinə yeni mənzillər verdi – Fotolar\nİyunun 25-də Azərbaycan Respublikası Silahlı Qüvvələri Günü münasibətilə Naxçıvan şəhərində 9 zabit ailəsinə yeni xidməti mənzillər təqdim olunub, hərbi şəhərcikdə yeni park istifadəyə verilib.\nAzinforum.az-ın AzərTAc-a istinadən verdiyi xəbərə görə, iki və üçotaqlı mənzillərdə bütün kommunal məişət şəraiti yaradılıb, mebel dəstləri qoyulub. Mənzillə təmin olunan zabit ailələrinə xalça hədiyyə olunub.\nNaxçıvan Muxtar Respublikası Ali Məclisinin sədri Vasif Talıbov mənzillərin açarlarını zabit ailələrinə təqdim edib, onlara firavan həyat arzulayıb.\nV.Talıbov həmçinin general-mayor ali hərbi rütbəsini Əlahiddə Ümumqoşun Ordusunun zabiti Elxan Əlibəyova təqdim edib, təltif olunan zabitləri təbrik edib.\nYeni salınan və 1 hektar sahəni əhatə edən istirahət parkında 80 növdən artıq gül kolu və dekorativ ağaclar əkilib, fontan düzəldilib, müasir işıqlandırma sistemləri qurulub. Parkın ərazisində oturacaqlar və şahmat stolları qoyulub, konsert və mədəni-kütləvi tədbirlərin təşkili üçün səhnə yaradılıb.\nTikinti işləri aparılarkən hərbi şəhərcikdəki 6 xidməti yaşayış binası da yenidən qurulub, binaların kommunikasiya xətləri, qapı, pəncərə və dam örtükləri yenilənib.\nÖncəki Ateistlərin qaldığı otelə hücum olub – 7 nəfər ölüb\nNövbəti Sağlam ayağı kəsilən qadının digər ayağı da amputasiya edildi\nƏməkdar artisti Bəhram Bağırzadə Bakının qədim kəndlərindən biri olan Bibiheybətdə olub. Əməkdar artist kənddə gördüyü …


Su pəriləri haqda həqiqət ÜZƏ ÇIXDI: sən demə… – FOTO – Mediaktiv.az\nHome / Digər / Araşdırma / Su pəriləri haqda həqiqət ÜZƏ ÇIXDI: sən demə… – FOTO\n18 İyun 2017\tAraşdırma, Elmi, Maraqlı, Səyahət\nMediaktiv.az Publika.az-ın araşdırmasını sizə təqdim edir.\nYer kürəsinin böyük hissəsinin səthi su ilə örtülü olduğu üçün qədim əfasənər və nağılların baş qəhrəmanları sudan peyda olurlar. Bu siyahının başında gözəllik ilahəsi Afrodita durur. Əfsanələrə görə, Afrodita dəniz köpüyündən yaranmışdı. Antik ədəbiyyatda dəniz gözəlləri haqda sonsuz sayda əsərlər yazılırdı. Bəzi ədəbiyyatlarda onların adları tritonlar, undinalar, meluzinalar və s. kimi qeyd olunsa da, daha çox su pərisi adlandırılırlar.\nSu pəriləri ilə bağlı ən qəribə hadisə 1830-cu ilə Şotlandiya sahillərinin birində baş verib. İngilis folklorşünası Aleksandr Karmaykl bu hadisənin canlı şahidi olan, yerli əhalidən belə bir əhvalat eşitmişdi. Belə ki, kəndin kişiləri dəniz yosunları kəsərkən qadınabənzər bir canlının onlara baxdığını sezirlər. Nə qədər çalışsalar da, onu yaxalaya bilmirlər. Uşaqların atdığı daş həmin canlının belinə dəyir və üzüb suyun altında gizlənir. Bir neçə gündən sonra sahildən həmin pərinin cəsədi tapılır. Karmaykl qeydlərində bu canlının vücudunu belə xarakterizə edir: “Onun yuxarı hissəsi 3 yaşında uşağı xatırladan qeyri-adi döşlü qadın bədəni idi. Saçları uzun, ağ dərisi isə zərif və yumşaq idi. Bədəninin aşağı hissəsi pulcuqsuz balıq idi. Deyilənə görə bu pərinin qəbri hələ də, həmin ərazidə qorunub-saxlanılır.\nƏn son su pərisi isə 2009-cu ildə İsraildə peyda olmuşdu. Balıq quyruqlu bu canlı insan siması ilə onu görənləri şoka salmışdı. Dənizin səthində bir neçə maraqlı hərəkətlər edib, suya qərq omuşdu\nBu mifoloji personajın varlığına hələ də inanmırsınız?\nTagcanlı dəniz insan su pərisi\nƏvvəlki Rusiya qələbəylə başladı\nSonrakı “Yaprak dökümü”nün ulduzu yeni serialla ekranlara qayıdır


İntihar edən məktəblini xilas etmək istəyən GÖMRÜKÇÜ: "Çox məyus oluram" » Arasdirma.info\nİntihar edən məktəblini xilas etmək istəyən GÖMRÜKÇÜ: "Çox məyus oluram"\nBakıda intihar edən məktəbli qızı xilas etməyə çalışan gömrük əməkdaşı Zahid Niyazov xəstəxanadan evə buraxılıb.\nArasdırma.info xəbər verir ki, bu barədə o. özünün sosial şəbəkə hesabında bildirib. Z. Niyazov xəstəxanada müalicə alarkən ona dəstək olan Dövlət Gömrük Komitəsinin rəhbərliyinə və şəxsi heyətə təşəkkür edib:\n“Allahın salamı olsun hər kəsə. Məlum hadisə ilə bağlı bildirmək istəyirəm ki, səhhətim, şükür Allaha, yaxşıdır. Artıq ev şəraitində müalicəmi davam etdirirəm.\nÇəkdiyim ağrı-acıya görə peşman deyiləm. Əfsuslar olsun ki, 17 yaşlı Xumar balanı xilas edə bilmədim. Buna görə çox üzülürəm və məyus oluram. Xumar balanın valideynlərinə başsağlığı verirəm, Allahdan o gözəl balamıza rəhmət diləyirəm. Məkanı cənnət olsun”.\nQeyd edək ki, mayın 3-ü paytaxtın Xətai rayonunda 17 yaşlı Xumar Babayeva yaşadıqları binanın 7-ci mərtəbəsindən özünü ataraq intihar edib. Bu zaman o, aşağıda dayanmış gömrük əməkdaşı Zahid Niyazovun üstünə düşüb. Z. Niyazov ağır xəsarətlərlə xəstəxanaya yerləşdirilib.//lent.az


Azərbaycan Qarabağı azad etməklə türk dünyasına yeni yol açdı - MÜSAHİBƏ - Modern.Az Azərbaycan və dünya xəbərləri\n19 Aprel 2021, 12:07 | PARLAMENT\nAzərbaycan Qarabağı azad etməklə türk dünyasına yeni yol açdı - MÜSAHİBƏ\nMilli Məclisin deputatı, Azərbaycan Ağsaqqallar Şurasının sədri Eldar Quliyev Modern.az saytına müsahibə verib.\n- Eldar müəllim, bu yaxınlarda Türkdilli Dövlətlərin Əməkdaşlıq Şurasının zirvə toplantısı keçirildi. Onlayn formatda təşkil edilən bu görüşdə çox ciddi məsələlər müzakirə olundu. Bunu necə qiymətləndirirsiniz?\n- Bu görüş 31 mart Azərbaycanlıların Soyqırımı Gününə təsadüf etdi. Onlayn toplantıda cənab Prezident İlham Əliyev çox maraqlı nitqlə çıxış etdi. Ümumiyyətlə hesab edirəm ki, bu qurumun yaradılmasında Azərbaycan və Türkiyənin çox böyük rolu var və bu, toplantıda da vurğulandı. Son zamanlar bu istiqamətdə ciddi addımlar atılır ki, bunu da bəzi Qərb ölkələri həzm edə bilmir.\nBu toplantıda İlham Əliyevin yüksək səviyyədə çıxışı Türkdilli dövlətlərin marağına səbəb oldu. İlham Əliyevin 44 günlük Vətən Müharibəsi haqqında çıxışı bir daha Azərbaycanın nəyə qadir olduğunu göstərdi. Qardaş ölkə Türkiyənin böyük dəstəyinin olduğunu cənab Prezident tədbir iştirakçılarına da çatdırdı.\nUzun illər idi ki, xalqımız torpaqlarımızın işğaldan azad olunmasını böyük səbirsizliklə gözləyirdi. Və bu tarixi qələbəni bizə yaşadan cənab Ali Baş Komandan İlham Əliyev oldu.\nZəfər qələbəmiz İlham Əliyevin ulu öndərə verdiyi sözün bariz göstəricisidir. Cənab Prezident ulu öndərin məzarını ziyarət edərkən də ona verdiyi sözü tutduğu üçün keçirdiyi qürur hissi gözlərindən oxunurdu. Sanki Ulu öndərə Vətən Müharibəsinin hesabatını verdi.\nHazırda işğaldan azad edilmiş ərazilərimizdə Rusiya sülhməramlılarının olması xalqımızı narahat etsə də, bilirik ki, bu müvəqqəti xarakter daşıyır. Bu gün o torpaqlarda erməni vandalizminin qalıqları təmizlənir. Minalanmış əraziləri təmizləmək heç də asan deyil. O torpaqlar minalardan təmizləndikdən sonra, sosial həyat yaxşılaşdırmaq üçün lazımi şərat qurulduqdan sonra insanlarımız gedib öz doğma yurdlarında rahat yaşaya biləcəklər.\nCənab prezident çıxışında da xalqımızın 44 günlük Vətən müharibəsində Azərbaycan Ordusuna necə arxalandığını, torpaqlarımızın geri qaytarılacağına necə ümidlə gözlədiklərini vurğuladı. Türkiyə prezidenti cənab Rəcəb Tayyib Ərdoğanın da müharibə başlayandan bitənə qədər Azərbaycanın yanında olduğunu söylədi. Yeri gəlmişkən, Türkiyə Prezidenti həmin toplantıda hamını Şuşaya dəvət etdi. O, qeyd etdi ki, hər kəs gəlib gerçəkliyi görsün, bölgəyə investisiya qoysun. Bu addımı da alqışlayırıq.\nVətən müharibəsi dövründə bir çox Türkdilli dövlətlərin dəstəyi danılmazdır. Bu qələbəmiz həm də türkdilli dövlətləri yeni dövrə qədəm qoydurdu.\nİlk növbədə biz qədim İpək yolunu bərpa edirik. İkinci isə Türkdilli dövlətlər arasında gediş-gəlişi, əlaqələri möhkəmləndiririk. Ermənilər hələ də bizim onlar üçün etdiklərimizi başa düşmürlər. Normalda biz onları xilas etmişik. Onlar özləri belə nə istədiklərini bilmirlər.\nBakıda Hərbi Qənimətlər Parkı açıldı və orada Azərbaycan ərazilərində məhv edilən Ermənistanın hərbi texnikası nümayiş etdirildi. Amma bir çox qüvvələr bunu fərqli müstəviyə çəkmək istəyirlər. Təsəvvür edirsiniz, Ermənistan Azərbaycana hücum edir, onun ərazilərini işğal edir, Azərbaycan düşməni öz torpaqlarından geri qovur, ancaq buna ikili yanaşanlar olur.\nAprelin 12-də Hərbi Qənimətlər Parkının açılışı erməniləri nə qədər qıcıqlandırdığını hamımız bilirik. Axı onların Azərbaycan ərazilərində nə işi var idi ki, məhv edilsinlər. Hesab edirəm ki, bundan sonra ölkəmizə gələn turistlərə erməni vəhşiliyinin sübutu kimi bu parkı göstərəcəyik. Prezidentin köməkçisi Hikmət Hacıyev xarici diplomatların Azərbaycana səfəri zamanı ermənilərin törətdikləri vəhşilikləri əyani şəkildə göstərdi.Bu park bizim qürur yerimiz,qələbəmizin göstəricisidir.\n- ADA universitetində “Cənubi Qafqaza yeni baxış: münaqişədən sonra inkişaf və əməkdaşlıq” adlı beynəlxalq konfrans keçirildi. Burda Azərbaycan Prezidenti yeni çağırışlar etdi, fikirlər səsləndirildi. Buna münasibətinizi bilmək istərdik.\n-Konfransda Cənab Prezidentin 44 günlük Vətən müharibəsi haqda çıxışı, çağırışları bir daha nəyə qadir olduğumuzu sübut etmiş oldu. Bütün təxribat xarakterli məsələlərə İlham Əliyev adekvat cavab verdi. Artıq Vətən müharibəsi bizi bütün dünyaya daha yaxından tanıdıb. Təbii ki, bu da Ali Baş Komandanımızın və Azərbaycan əsgərinin qüdrəti, gücünün göstəricisidir.\n-Ermənistan işğaldan azad edilmiş əraziləri minalayıb və bunun xəritəsini vermir. Bunu da erməniliyin nümunəsi adlandırmaq olarmı?\n-Bilirsiniz, Siz dünyada bir xalq göstərin ki, ev heyvanlarını güllələsin, yandırsın. Bu ancaq Ermənistana məxsus mundarlıqdı. Tarixi abidələri məhv etmək, evləri yandırmaq, ağacları kəsmək və s... Bunun bir adı var, ermənilik.\nAmma Azərbaycanın iqtisadi baxımdan, o cümlədən bir çox sahələrdə inkişafı tək Türk dünyasında deyil, Avropada böyük marağa səbəb olub. Azərbaycan müharibə şəraitindən yeni çıxan dövlət olsa da, iqtisadi göstəricilərimiz çox qənaətbəxşdir. Bu gün minlərlə insan müraciət edərək işğaldan azad olunmuş ərazilərə getmək istədiklərini bildirirlər. Amma o ərazilər hazırda minalardan təmizlənmə mərhələsindədir, bu işlər bitdikdən sonra biz həmin yerlərə gedə biləcəyik. Onlar minaların xəritəsini verməməklə öz vəhşiliklərini bir daha özləri təsdiqləmiş oldular. Bu, beynəlxalq konvensiyalara da, insanlığa da, hər şeyə ziddir.\n-Eldar müəllim, bu gün Şəhid ailələri, qazilərə münasibət Sizi qane edirmi?\n- Dövlətimiz bu istiqamətdə böyük işlər görür. Bu hər birimizin diqqət mərkəzində olan məsələdir. Bayram ərəfəsində mən Ağsaqqallar Şurasının sədri və millət vəkili olaraq, onlara bayram sovqatı paylatdım. Bu, cənab Prezidentin Şəhid ailələri və qazilərə diqqətinin təzahürüdür.\nQazilərimiz, şəhidlərimizlə bağlı olan məsələlər Birinci vitse-prezident Mehriban xanım Əliyevanın xüsusi diqqətindədir. Onun göstərişi ilə şəhid ailələrinə, qazilərimizə hər cür kömək göstərilir. Azərbaycan dövləti hər zaman öz vətəndaşlarının qayğısına qalır. O ki, qaldı həssas təbəqələrə, burada hansısa neqativlikdən söhbət gedə bilməz. Şəhid ailələri də, qazilərimiz də bilməlidirlər ki, Azərbaycan Prezidenti, Azərbaycanın Birinci Vitse-Prezidenti daim onların yanındadırlar. Buna kimsənin şübhəsi olmasın.


Ev Cəmiyyət Şahağacıda torpaq şikayətləri…\n“1998-ci ildə bizə pay torpağı veriblər.Həmin torpaqları “Xəzər” MMC-nin sahibi Taryel Əsədov ələ keçirdib, bizə vermir. Güya biz ərizə ilə müraciət edərək torpaqlarımızı ona vermişik. Biz ərizə yazmamışıq və imza da atmamışıq.O bələdiyyə sədri olanda, torpaqları ələ keçirdib. Sonralar kənd icra nümayəndəsi olub. Sənədlərə möhür vurub…”\n“Kənd Xəzər dənizin sahilində yerləşir.Həmişə balıqçılıqla məşğul olmuşuq. İndi dənizə buraxmırlar.Mənim həyat yoldaşım orada gedib yaşıl çay yarpağı toplayıb.Onu aladadıb. Hər dəfə çay kollarını kəsib yandırır. Onun əvəzinə yonca əkir. Az bir hissədə çay kolu qalıb. Rayonda bütün səlahiyyətli orqanlara şikayət etmişik.Bu adam əməlindən əl çəkmir…”\nBu qədər qanunsuzluq olar? Qarabağda müharibə gedir, insanlar ölür, bu isə bizim torpaqlarımızı vermir.Tədbir görülməsə kəndin qadınlarını götürüb Bakıya gedəcəyəm…”\n“Prezidentə, birinci vitse prezidentə,… yazmışıq”\nƏvvəlki məqaləCanlı bloq: “Ordumuzun Qafan yaxınlığında əməliyyat keçirməsi məlumatı yalandır” – [yenilənir]\nNövbəti məqalədəFransadakı terrora görə məsuliyyəti üzərinə götürən şəxs saxlanıldı


Pirverdiyevin yoxlanılmasına başlandı – Rəsmi\nPA-nın şöbə müdiri partiya rəhbərləri ilə görüşdü\nPrezident ötən gün imzaladığı sərəncamı ləğv etdi\nPrezident sərəncamı ilə səlahiyyətləri azaldılan "Azərenerji" ASC-də yoxlamalar başlayıb. "Contact.az" xəbər verir ki, Hesablama Palatası Kollegiyasının növbəti iclasında dövlət büdcəsinin əsaslı vəsait qoyuluşundan "Azərenerji" ASC-yə ayrılan vəsaitlərin istifadəsinə dair audit proqramı təsdiq olunub.\nHəmçinin Bakı şəhər İcra Hakimiyyətinin Mənzil-Kommunal Təsərrüfatı Departamentinə, Respublika Neyrocərrahiyyə Xəstəxanasına və Bədən Tərbiyəsi və İdman Akademiyasına ayrılmış vəsaitlərin və büdcədənkənar daxilolmaların proqnozlaşdırılması və icrasına dair proqram təsdiq edilib.\nQeyd edək ki, Prezident sərəncamı ilə "Bakıelektrikşəbəkə" ASC-nin adı dəyişdirilərək "Azərişıq" ASC adlandırılıb. "Azərenerji" tərəfindən həyata keçirilən elektrik enerjisi ilə istehlakçıların təmin olunması fəaliyyətinin bu quruma ötürülməsinə qərar verilib.\n2015.02.12 / 01:34


🥇 ▷ Canon EF-S 15-85 mm 1: 3,5-5,6 IS USM-in sınağıdır » ✅\nCanon EF-S 15-85 mm 1: 3,5-5,6 IS USM-in sınağıdır\n24mm başlanğıc nöqtəsinin standart tam çərçivəli zumda hərtərəfli olduğunu nəzərə alsaq, bazarda eyni maksimum effektiv baxış bucağı təklif edən yeganə Canon APS-C bədən böyütmə obyekti olması təəccüblüdür. Doğrudan masaj diapazonu, ekranın tam həcmində 24-136 mm-ə uyğun olan bu Sugerencia linza üçün də olduqca ucuzdur.\nBu lens əvvəlcə 2009-cu ildə başlamışdır və Canon’un stabil kamerasında olan bir çox digər orta mənzərəyə bənzəyir. Havaya davamlı deyil və başlıq ayrı satılır. Bu vəziyyətdə EW-78E başlıq qiyməti 90 ABŞ dolları təşkil edir. Ultrasonik halqa formalı avtofokus da istifadə olunur, bunda avtofokus zamanı fokus halqası sabit qalır və tam zamanlı əl ilə kommutasiya etməyə imkan verir. Ən çox böyüdücü dəstlərdən fərqli olaraq, fokus uzunluğu miqyasına malikdir.\nGeniş miqyas diapazonuna baxmayaraq, bu lens daha çox müasirlərindən daha kiçik və daha yüngüldür. Cəmi 585 q ağırlığında və 77 mm əvəzinə 72 mm filtrə sahibdir. Kompensasiya dəyişkən açılış dəyəri şəklində olur 1: 3,5-5, 6 eyni fokus dairəsi olan bir çox linzadan daha yavaş. Başa düşsəniz, bu panoramik yaxınlaşmada sevəcəyiniz çox şey tapacaqsınız – bu, bütün növ fotoqrafiya halları üçün əla məqsədli obyektivdir.\nİstifadəsi hamar böyüdülmə və fokus halqasında fokuslanmaqla zərifdir sistema Sakit və sürətli ultrasəs avtofokus istifadə olunur. Dörd ədyal ilə görüntü stabilizatoru da çox təsirli olur, çünki istifadəçinin əl əlindəki seçimləri genişləndirir. Kəskinlik yaxşıdır, əla deyil və dayanmağın faydaları var. Şəkil keyfiyyəti yaxşıdır, ancaq barrel təhrifi və böyüdülmə masaj aralığının qısa sonunda daha azdır.\nSuper Spectra örtüyü, xəyal qırıqlığını və azğınlığı azaltmaq üçün istifadə olunur, daxili optiklərə UD (ultra aşağı dispersiya) elementləri və aspherik elementlər daxildir, hamar nəticələr üçün aberasiya və təhrifləri azaldır. Yeddi slayd açaraq, fokus bölgəsindən istifadəsiz bölgəyə və yaxşı bokehə hamar bir keçid ilə şəkillər yarada bilərsiniz.\nCanon’un ən yaxşı telefonoto linzası


Rus Bölməsinin Abituriyentləri Azərbaycan Bölməsinin Ixtisaslarını Seçə Bilərmi? – MTM\nRUS BÖLMƏSİNİN ABİTURİYENTLƏRİ AZƏRBAYCAN BÖLMƏSİNİN IXTİSASLARINI SEÇƏ BİLƏRMİ?\nRus Bölməsinin Abituriyentləri Azərbaycan Bölməsinin Ixtisaslarını Seçə Bilərmi?\nQəbul qaydalarına görə, ixtisaslar üzrə birgə müsabiqə yoxdursa, plan yerləri yalnız Azərbaycan və rus bölməsi üzrə ayrılıbsa, müvafiq bölməni bitirən və həmin dildə imtahan verən abituriyentlər ixtisas seçimində yalnız həmin bölmə üzrə olan ixtissaları seçə bilərlər.\nTrend-in məlumatına görə, bunu Dövlət İmtahan Mərkəzinin Yoxlama, ölçmə materialları şöbəsinin müdiri Natiq Əliyev deyib.\nOnun sözlərinə görə, rus bölməsinin abituriyentləri əlavə imtahan verməklə Azərbaycan bölməsi üzrə olan ixtisasları seçə bilərlər: “Yaxud Azərbaycan bölməsinin abitiriyentləri fərq imtahanı verməklə rus bölməsi üzrə olan yerləri seçə bilər. Amma bunun üçün əvvəldən qeydiyyatdan keçmək lazım idi. Abituriyentlər buraxılış imtahanı dövründə həmin fərq imtahanını verməli idilər”


Ersin Tatar Xocalı soyqırımı ilə bağlı Azərbaycan xalqına başsağlığı verib – Boyukmillet.com\nHome » Cəmiyyət » Ersin Tatar Xocalı soyqırımı ilə bağlı Azərbaycan xalqına başsağlığı verib\n01 Mart 2021 Cəmiyyət\nŞimali Kipr Türk Cümhuriyyətinin Prezidenti Ersin Tatar Xocalı soyqırımının 29-cu ildönümü ilə bağlı Azərbaycan xalqına başsağlığı verib.\nBoyukmillet.com xəbər verir ki, Xocalı qətliamını törədənləri yenidən lənətləyərək, bu qətliamda həyatını itirənləri sayğı ilə anıb.\nQeyd edək ki, başsağlığı mesajı ötən həftənin cümə günü yayılıb.\nAzərbaycan xalqının Qarabağ məsələsində haqlı mübarizəsində uğur qazanacağına ürəkdən inandığını qeyd edən Ersin Tatarın mesajında bunlar bildirilir:\n“Ermənistan silahlı qüvvələrinin 1992-ci il fevralın 26-da Azərbaycanın Yuxarı Qarabağ bölgəsindəki Xocalı şəhərinə hücumlarında törətdikləri vəhşiliklərin 29-cu ildönümündəyik. Bəşər və dünya tarixində qara ləkə kimi baş verən Xocalı qətliamında 613 azərbaycanlı qardaşımız, o cümlədən qocalar, qadınlar və uşaqlar, erməni qüvvələri tərəfindən vəhşicəsinə öldürüldü, yüzlərlə insan qaçırıldı və minlərlə adam əsir götürüldü. Qaçırılan azərbaycanlı qardaşlarımızdan heç bir xəbər alınmayıb.\nAradan illər keçsə də unudulmayacaq bu qətliamı bir daha qınayır və öz adımdan və Kipr Türk xalqı adından qardaş Azərbaycan xalqına başsağlığı verir və bu yerdə həyatını itirən azərbaycanlı qardaşlarımızı hörmətlə anıram.\nQardaş Azərbaycan xalqının Dağlıq Qarabağın ədalətli və müqəddəs işində uğur qazanacağına ürəkdən inanır, Qarabağ uğrunda döyüşlərdə şəhid olanları bir daha rəhmət və sayğı ilə anıram. Qardaş Azərbaycan xalqına ən içdən və ən səmimi duyğularımla Kipr Türk xalqının həmrəyliyini və birliyini yetirirəm”.\nNext Gürcüstanda partlayış olub, azərbaycanlı yeniyetmə ölüb


Nəsimi rayonu məktəblilərinin yarışı keçirilib | Futbolxeber.az\nNəsimi rayonu məktəblilərinin yarışı keçirilib\nYeniyetmələrin asudə vaxtlarının səmərəli təşkili, perspektivli idmançıların seçilməsi və velosiped idmanında kütləviliyin təmin olunması məqsədilə paytaxtın Nəsimi rayonunun orta məktəbləri arasında rayon çempionatı keçirilib. Futbolxeber.az-ın məlumatına görə, yarışda hər birinin tərkibində 3 oğlan və 1 qız olan 27 komanda iştirak edib.\nReqlamentə görə, kollektivlər 800 metrlik marşrut boyunca estafet sistemi üzrə yarışıblar. Nəticələrə gəlincə, 1-ci yerə 54 saylı orta məktəbin komandası layiq görülüb. 111 və 19 saylı məktəblərin komandaları isə müvafiq olaraq 2-3-cü yerləri tutublar.


İspaniya və Britaniya arxeoloqları Azıx mağarasında qanunsuz qazıntılar aparır – XİN etiraz bəyanatı yaydı\n28 November 2016 - 14:48\nİspaniya və Britaniya arxeoloqları Azıx mağarasında qanunsuz qazıntılar aparır –XİN etiraz bəyanatı yaydı\n"Ermənistan KİV-də barələrində bəhs olunan İspaniyanın Milli Təbii Elmlər Muzeyinin əməkdaşı Yolanda Fernandez-Xalvo (Dr. Yolanda Fernandez-Jalvo, Museo Nacional de Ciencias Naturales), Böyük Britaniyanın Blandford Muzeyinin əməkdaşı Tania Kinq (Dr. Tania King) və Böyük Britaniyanın Təbii Tarix Muzeyinin əməkdaşı Pitr Endryus (Dr. Peter Andrews, Natural History Museum, London) bir müddətdir, qanunsuz olaraq Azərbaycanın işğal olunmuş Xocavənd rayonu ərazisindəki Azıx mağarasında arxeoloji fəaliyyətlə məşğuldur".\nBu barədə Xarici İşlər Nazirliyinin (XİN) mətbuat xidmətinin rəhbəri Hikmət Hacıyev Ermənistan KİV-də bir qrup əcnəbi tədqiqatçının Azərbaycanın işğal olunmuş ərazilərində olan Azıx mağarasında qanunsuz arxeoloji qazıntı ilə məşğul olması barədə verdiyi məlumatı şərh edərkən bildirib.\nOnun sözlərinə görə, bu şəxslər Azərbaycanın dövlət sərhədini qanunsuz olaraq keçib, ölkəmizin müvafiq dövlət qurumlarının lisenziyası olmadan Azıx mağarası ərazisində qazıntı işləri aparır, bu zaman aşkar edilmiş tarixi və arxeoloji maddi mədəniyyət nümunələrini və ya onlara dair məlumatları Azərbaycan sərhədindən gömrük nəzarətindən kənar – gizli və aldatma yolu ilə keçiriblər. Onların bu kimi hüquqazidd əməlləri Azərbaycan Respublikasının ərazi bütövlüyü və suverenliyinin də ciddi şəkildə pozulmasıdır.\n"Bu kimi fəaliyyətləri ilə onlar beynəlxalq humanitar hüququ, YUNESKO–nun “Silahlı münaqişələr zamanı mədəni mülkiyyətin mühafizəsi” haqqında 1954-cü il Konvensiyası (Convention for the Protection of Cultural Property in the Event of Armed Conflict with Regulations for the Execution of the Convention 1954) və “Mədəni mülkiyyətin qanunsuz idxalı, ixracı və onun üzərində sahiblik hüququnun ötürülməsinin qadağan edilməsi vasitələri” haqqında 1970-ci il Konvesiyanın (Convention on the Means of Prohibiting and Preventing the Illicit Import, Export and Transfer of Ownership of Cultural Property 1970) müddəalarını da kobud şəkildə pozublar.\n1954-cü il Haaqa Konvensiyasına 1999-cu ildə qəbul edilmiş İkinci Protokol isə silahlı münaqişələr zamanı mədəni mülkiyyətin qorunması dairəsini daha da genişləndirib. Protokolun 9-cu bəndi işğalda iştirak edən tərəfin üzərinə “işğal edilmiş ərazilərə münasibətdə” mədəni mülkiyyətin, istənilən arxeoloji qazıntı nümunəsinin qanunsuz ticarəti, bu ərazilərdən çıxarılması, abidələrin mədəni, tarixi və ya elmi sübut xüsusiyyətinin dəyişdirilməsi və ya dağıdılmasının qadağan etməsi və qarşısının alması kimi öhdəlik qoyur.\nTəəssüflər olsun ki, İspaniyanın Milli Təbii Elmlər Muzeyi, Böyük Britaniyanın Blandford Tarix Muzeyi öz əməkdaşlarının Azərbaycan Respublikasının qanunlarına və beynəlxalq konvensiyalara zidd əməllərinin qarşısını almaq üçün zəruri tədbirlər görmürlər.\nAzıx mağaralarında aparılan qanunsuz tədqiqatların “rəhbərlər”indən biri Ermənistanın Milli Elmlər Akademiyasının Molekulyar Biologiya İnstitutunun əməkdaşı Levon Yepiskopyandır.\nHəmin şəxsin bu günlərdə rasizm xarakterli bəyanatla çıxış edərək Azıx mağarasından qanunsuz arxeoloji fəaliyyət nəticəsində tapılan və 7000 il yaşı olduğu iddia edilən DNT izinin müasir “erməni genetikasi” ilə uyğunluq təşkil etməsi barədə fikri dünya arxeologiya və antropologiya elminə qarşı təhqirdir, bütün mənəvi-etik çərçivələrdən kənardır. Ümumiyyətlə, Ermənistanın siyasi rəhbərliyi və elmi dairələrinin “erməni genetik kodlarına” bu dərəcədə aludəçiliyi yalnız alman faşistlərinin “ari irqi” kimi təhlükəli genetik maraqları ilə müqayisə oluna bilər.\nLevon Yepiskopyanın rəhbərliyi altında bu əcnəbi vətəndaşların Azərbaycanın işğal altında olan ərazilərində qanunsuz olaraq apardıqları arxeoloji qazıntı işləri barədə Springer nəşriyyatı 2016-cı ildə “Azokh Caves and the Transcaucasian Corridor”(“Azox mağarası və Transqafqaz dəhlizi”) adlı kitab dərc edib.\nBütün bunlar bir daha onu sübut edir ki, Ermənistan Respublikası beynəlxalq hüquqi öhdəliklərinə zidd olaraq, Azərbaycanın işğal olunmuş ərazilərində maddi-mədəniyyət abidələrinin vəhşicəsinə talan və məhz edilməsi və mahiyyətinin dəyişdirilməsi siyasətini həyata keçirir.\nBu kimi qanunsuz fəaliyyətlərinə görə Yolanda Fernandez-Xalvo Böyük Britaniyanın Blandford Muzeyinin əməkdaşı Tania Kinq və Böyük Britaniyanın Təbii Tarix Muzeyinin əməkdaşı Pitr Endryus adları hələ bir müddət bundan əvvəl “Azərbaycan Respublikasının işğal edilmiş ərazilərinə qanunsuz səfər etmiş əcnəbilərin siyahısı”na daxil edilib.\nBununla bərabər, Azərbaycan Respublikasının qanunlarına uyğun olaraq, onlar barəsində digər zəruri hüquqi addımların atılması kimi tədbirlər də nəzərdən keçirilir". – deyə H. Hacıyev qeyd edib.


Arzu Rəhimovun işçisi “kəşfiyyat” işləri ilə məşğuldur? – İDDİA – Azinforum.az İnformasiya Portalı\nAna səhifə / Gündəm / Arzu Rəhimovun işçisi “kəşfiyyat” işləri ilə məşğuldur? – İDDİA\nArzu Rəhimovun işçisi “kəşfiyyat” işləri ilə məşğuldur? – İDDİA\nArtıq bir neçə müddətdir ki, redaksiyamıza Səfərbərlik və Hərbi Xidmətə Çağırış üzrə Dövlət Xidmətinin Kürdəmir rayon şöbəsinin fəaliyyətində yer almış ciddi qanun pozuntularından bəhs edən məlumatlar daxil olmaqdadır. Qeyd edək ki, aldığımız həmin məlumatlar əsasında qəzetimizin ötən saylarında bir neçə tənqidi məqalə də dərc etmişik. Bununla belə, rayondan yeni aldığımız açıqlamalarda Səfərbərlik Xidmətinin Kürdəmir rayon şöbəsinin rəhbərliyi tərəfindən bu gün də eyni neqativ hallara davamlı olaraq yol verildiyi bildirilir. Vurğulanır ki, şöbənin rəisi Həbib Əliyev oktyabr ayında başlanacaq orduya növbəti çağırış prosesinə artıq indidən özünəməxsus hazırlıqlara başlamışdır. Bu hazırlıq isə, çağırışdan möhlət almaq istəyən çağırışçıların və əlbəttə ki, onların əvəzinə, hətta hərbi xidmətə yararsız olsalar belə, orduya göndəriləcək gənclərin müəyyənləşdirilməsindən ibarətdir. Artıq qeyd etdiyimiz kimi, aldığımız açıqlamalarda qeyd olunur ki, bu gün Səfərbərlik Xidmətinin Kürdəmir rayon şöbəsində rayonun əksər kəndlərində sağlam çağırışçıların rüşvət almaq yolu ilə ordudan yayındırılması və onların yerinə hərbi xidmətə yararsız gəncləri göndərmək təcrübəsi şöbədə geniş tətbiq edilir. Ötən saylarımızda dərc etdiyimiz yazılardan birində isə, biz Həbib Əliyevin yol verdiyi bu kimi qanun pozuntularını təsdiqləyən konkret fakt da təqdim etmişdik. Belə ki, Kürdəmir şəhəri, Bakı pr. ev 1 ünvanında yaşayan, 28.06.2016-cı il təvəllüdlü Mehdiyev Tural Şəmsi oğlu 20.06.2016-cı il tarixində Səfərbərlik və Hərbi Xidmətə Çağırış üzrə Dövlət Xidmətinin Kürdəmir rayon şöbəsindən orduya hərbi xidmətə göndərilib. Çağırışçı tibbi komissiyada baxışdan keçərkən, komissiyanın üzvü olan cərrah Emin həkim Tural Mehdiyevin ayaqlarında problem olduğunu (yastıdabanlıq) və bu səbəbdən də xidmətə yararsız olduğunu qeyd edib. Lakin, bu zaman məsələyə müdaxilə edən Həbib Əliyev həkimin qərarına məhəl qoymayıb və yarasız çağırışçı orduya yola salınıb. Bundan sonra Tural Mehdiyev Dövlət Sərhəd Xidməti Qoşunlarının hərbi hissələrindən birinə göndərilib. Lakin tez bir zamanda bu çağırışçının xidmətə yararsız olması aşkarlanıb. Belə ki, hərbi qaydada addımlamaq məşğələlərindən sonra Tural Mehdiyevin halı pisləşib, bədən hərarəti yüksəlib və nəticədə o, sanitar hissəsinə gətirilib. Burada isə, onu müayinə edən həkimlər Tural Mehdiyevin “yastıdabanlıq”dan əziyyət çəkdiyini dərhal aşkar ediblər. Bundan sonra, təbii ki, Tural Əsgərov hətta heç hərbi and içməyə belə macal tapmadan geriyə, evlərinə yola salınıb.\nYeni aldığımız məlumatlarda isə bildirilir ki, hazırda Həbib Əliyev oktyabr ayında orduya çağırılacaq gənclər arasında aktiv “kəşfiyyat” işləri aparmaqla məşğuldur. Belə ki, şöbə rəisi xidmətdən möhlət hüququ olmayan, lakin bu möhləti almaq istəyən çağırışçıları indidən müəyyənləşdirərək, onların həkim komissiyasından “yararsız” çıxmaları üçün müvafiq tədbirlər görür. Həmin çağırışçıların və ya onların valideynlərinin imkanlarından asılı olaraq, bu möhlət müxtəlif müddətlərə verilir. Tural Əsgərovun və digərlərinin başına gələnlərdən xəbərdar olan, hərbi xidmətə həqiqətən yararsız gənclərin valideynləri isə, Səfərbərlik Xidmətinin Kürdəmir rayon şöbəsinin rəisi Həbib Əliyevin bütün bu özbaşınalıqlarına nə zaman son qoyulacağını gözləyirlər…\nÖncəki Bakıda laqunda ilə işləyən fəhlə faciəvi şəkildə həlak olub\nNövbəti Leyla Əliyeva ilk gedişi etdi – Fotolar


Aydın Yol / Ziqmund Freyd haqqında maraqlı faktlar\nZiqmund Freyd haqqında maraqlı faktlar\nBölmə: Art 18.03.2022\n“Aydın yol”psixoanalizin banisi Ziqmund Freyd haqqında maraqlı faktları təqdim edir.\nQurbağaların beyinləri üzərində müşahidələr aparıb\nTəhsil aldığı ilk illərdə Freydin nevrologiya elminə həddindən artıq marağı var idi. O hətta onurğalı və onurğasız heyvanların, xüsusilə qurbağaların beyinləri üzərində müşahidələr aparırdı.\nKokaindən 12 il istifadə edib\nSağlamlığa təhlükəli olduğu aşkar edilməzdən əvvəl kokain enerji verən və yorğunluğu aradan qaldıran maddə kimi qəbul olunurdu. Freyd də stressdən xilas olmaq üçün 12 ildən artıq bir müddətdə kokaindən istifadə edərək bu bihuşedici maddənin faydaları barədə 4 məqalə yazmış, onu müalicə kimi pasientlərinə də məsləhət görmüşdü.\nXəstələrini hipnozla müalicə edib\nVyana Universitetini bitirib Dövlət Xəstəxanasında işləməyə başlayanda həkim Jozej Breyer ilə birlikdə xəstələrin hipnoz vasitəsilə müalicəsi üçün eksperimentlər aparıb. Lakin bu sahədə biliklərini təkmilləşdirmək məqsədilə Parisə yollanan Freyd geri qayıtdıqdan sonra müalicə prosesində sırf öz metodlarından istifadə edərək hipnozun tətbiqindən tamamilə uzaqlaşıb.\nYeni divan növünün yaranmasına rəvac verib\nMəlum olduğu kimi psixatrik terapiyada pasientlə söhbət müalicənin əsas üsullarındandır. Freyd xəstələrinə divana uzanıb tavana baxmalarını məsləhət görərək onlarla bu vəziyyətdə söhbət edirmiş. Bu metod yayılandan sonra mebel fabrikləri məxsusi bu müalicə üsulu üçün xəstələri narahat etməyən düyməsiz, rahat divanlar istehsal etməyə başlayıb.\nHollivudun 100 min dollarlıq ssenari təklifini rədd edib\nFreydi “dünyanın ən böyük məhəbbət mütəxəssisi” adlandıran məşhur Hollivud filmlərinin prodüseri Samuel Qoldvin ondan “bütün zamanların ən böyük sevgi hekayətləri” mövzusunda ssenari yazmasını istəyib. Lakin Freyd o dövr üçün çox böyük məbləğ olan 100 min dollarlıq sifarişdən imtina edib. Çünki bir müddət öncə Çikaqonun “Tribuna” qəzeti ilə 25 min dollarlıq müqavilə imzalamışdı. Freyd həmin qəzet üçün amansızlıqları ilə dünyaya səs salmış qatillər Leopold və Loeb haqqında analitik yazılar yazıb.\nNobel mükafatına 13 dəfə namizəd göstərilib\n1915-1938-ci illər arasında tibb sahəsi üzrə 12, ədəbiyyat sahəsi üzrə 1 dəfə Nobelə namizəd göstərilsə də bu mükafatı ala bilməyib.\nAmerika Birləşmiş Ştatlarına nifrət edib\nABŞ-a cəmi bir dəfə – 1909-cu ildə məşhur psixoloq Karl Yunqla birlikdə səfər edib. Amerikalıların pula hərisliyi onda bu ölkəyə qarşı ikrah hissi oyadıb. 1938-ci ildə alman nasistləri Vyananı işğal etdikləri zaman Manhettendə yaşayan bir qohumu onu Amerikaya dəvət etsə də Freyd imtina edib. Sonradan Napaleonun nəticəsi Meri Bonapartın köməkliyi ilə İngiltərəyə mühacirət edib.\nKülü 2300 illik antik yunan vazasında saxlanılır\nUzun müddət xərçəng xəstəliyi ilə mübarizə aparan Freyd 1939-cu ildə vəfat edib. Nəşinin yandırılmasını vəsiyyət edən Freydin külü Londonda Meri Bonapartın ona hədiyyə etdiyi 2300 illik antik vazada saxlanılır.\nMəktubları ABŞ Konqresinin Kitabxanasında saxlanılır\nMüxtəlif illərdə ailə üzvləri, dostları və digər insanlara yazdığı məktubları hal-hazırda ABŞ Konqresinin Kitabxanasında 153 ədəd qutunun içində mühafizə olunur. Ehtimallara görə bu qutularda 75 minə yaxın məktub var. Həmin məktubların bəziləri Freydin vəsiyyətinə görə 2050 və 2057-ci illərə qədər qapalı qalmalıdır, bəziləri isə ümumiyyətlə açıla bilməz.